Συνέδριο The Economist και powergame.gr: 34 ομιλητές από Ελλάδα, ΗΠΑ και ΕΕ έδωσαν μήνυμα ανάπτυξης της χώρας (εικόνες)\nΕκπρόσωποι της εγχώριας επιχειρηματικής κοινότητας, αλλά και της τοπικής αυτοδιοίκησης τοποθετήθηκαν, ενώ το λόγο πήραν και ξένοι αξιωματούχοι.\nΠοιες προκλήσεις θέτει στην ελληνική -και όχι μόνο- οικονομία η κλιματική αλλαγή; Μπορεί η Ελλάδα να γίνει η ενεργειακή πύλη της Ευρώπης; Πώς θα επιτευχθεί ομαλά και με επιτυχία η πράσινη μετάβαση;\nΣυνέδριο The Economist και powergame.gr: Οι επενδυτικές προοπτικές της Θεσσαλονίκης\nΠού πρέπει να επικεντρωθούν οι πράσινες επενδύσεις και τι κέρδος μπορεί να αποκομίσει η χώρα από αυτές; Σε αυτά και σε ακόμα περισσότερα ερωτήματα επιχείρησε να δώσει απαντήσεις το συνέδριο «The Thessaloniki Metropolitan Summit» που διοργανώνει το The Economist με το powergame.gr. Δεκάδες ομιλητές από την εγχώρια επιχειρηματική κοινότητα, αλλά και την τοπική αυτοδιοίκηση τοποθετήθηκαν, ενώ το λόγο πήραν και ξένοι αξιωματούχοι.\nΣταύρος Καλαφάτης, υφυπουργός Εσωτερικών αρμόδιος για θέματα Μακεδονίας-Θράκης\nΣτα πλεονεκτήματα της Θεσσαλονίκης και της Βόρειας Ελλάδας αναφέρθηκε κατ’ αρχάς ο υφυπουργός Εσωτερικών αρμόδιος για θέματα Μακεδονίας-Θράκης Σταύρος Καλαφάτης, περιλαμβάνοντας σε αυτά το υψηλό επίπεδο του ανθρώπινου και επιστημονικού δυναμικού χάρη στα πανεπιστήμια και τα κέντρα έρευνας και τεχνολογίας της περιοχής. Έδωσε ιδιαίτερη έμφαση στο «στοίχημα της εξωστρέφειας» για την περιοχή, καθώς και στη σχέση της με ένα «πράσινο και ψηφιακό μέλλον». Εξήρε τη δράση της κυβέρνησης στο επίπεδο του ψηφιακού μετασχηματισμού του δημόσιου και του ιδιωτικού τομέα. Σχολίασε την προσέλκυση επενδύσεων μεγάλων εταιρειών (Deloitte, Cisco, Pfizer) από την πόλη της Θεσσαλονίκης, κάτι που οφείλεται, όπως είπε, στα πανεπιστήμια της πόλης, στο γεγονός ότι είναι μια ανθρώπινη πόλη, άρα προσφέρει φιλική ατμόσφαιρα στα εταιρικά στελέχη, αλλά και στο ότι μπορεί να λειτουργήσει ως εφαλτήριο για επενδύσεις στη ΝΑ και Ανατολική Ευρώπη.\nΑπόστολος Τζιτζικώστας, περιφερειάρχης Κεντρικής Μακεδονίας και πρόεδρος της Ευρωπαϊκής Επιτροπής των Περιφερειών\nΗ Θεσσαλονίκη και η Κεντρική Μακεδονία δεν είχαν μέχρι τώρα εκμεταλλευθεί τις δυνατότητές τους, επεσήμανε ο περιφερειάρχης Κεντρικής Μακεδονίας και πρόεδρος της Ευρωπαϊκής Επιτροπής των Περιφερειών Απόστολος Τζιτζικώστας, αλλά αυτό τώρα αλλάζει, –μεταξύ άλλων– χάρη στα έργα υποδομών που βρίσκονται σε εξέλιξη. Στο πλαίσιο αυτό, αναφέρθηκε στην αναβάθμιση του λιμανιού και του αεροδρομίου «Μακεδονία», στους αυτοκινητοδρόμους, στην αναβάθμιση της ΔΕΘ αλλά και στα πανεπιστημιακά ιδρύματα της περιοχής, με συνολικά 150.000 φοιτητές. Ο κ. Τζιτζικώστας ανέφερε ότι μέσα στην τελευταία 10ετία της κρίσης για την Ελλάδα, η Κεντρική Μακεδονία είχε 50% αύξηση εξαγωγών, ότι είναι η 1η περιφέρεια της Ελλάδας σε εξαγωγές αγροτικών προϊόντων, η 1η σε αφίξεις τουριστών, ενώ εκτελείται στην περιφέρεια το 70% της μεταφορικής δραστηριότητας στη χώρα. Έδωσε έμφαση στο γεγονός ότι η περιφέρεια αρχίζει να παίζει ρόλο και σε νέες δραστηριότητες, όπως οι διεθνείς κινηματογραφικές παραγωγές, ενώ είναι ένας από τους 4 αυτοδιοικητικούς φορείς που έχει συνάψει συμφωνία με το CERN και διεκδικεί την εγκατάσταση μόνιμης δομής του CERN. Τέλος, αναφέρθηκε στο όραμα η περιφέρεια Κεντρικής Μακεδονίας να γίνει μέχρι το 2030 μια περιφέρεια-πρότυπο σε καινοτομία, εξαγωγές, τουρισμό αλλά και η πιο πράσινη περιφέρεια στην Ελλάδα και διατηρώντας το ανθρώπινο πρόσωπό της. Το όραμα αυτό υπηρετείται, μεταξύ άλλων, σύμφωνα με όσα είπε ο κ. Τζιτζικώστας, από 8.000 έργα ύψους 2 δις που βρίσκονται σε εξέλιξη στην περιφέρεια.\nΗ Θεσσαλονίκη παραδοσιακά παρακολουθεί τις εθνικές πολιτικές, και πολλές φορές αυτές οι πολιτικές δεν είχαν την πόλη στο επίκεντρό τους, είπε χαρακτηριστικά ο δήμαρχος Θεσσσαλονίκης Κωνσταντίνος Ζέρβας, παραθέτοντας στη συνέχεια λόγους για τους οποίους αυτό μπορεί τώρα να αλλάξει. Σε αυτούς τους λόγους περιέλαβε τις υποδομές και τα πανεπιστήμια της πόλης, τη γεωγραφική της θέση αλλά και την πολυπολιτισμική της παράδοση, με τους 23 αιώνες ιστορίας. Τόνισε ότι το πρόγραμμα της σημερινής δημοτικής αρχής επικεντρώνεται σε τρεις άξονες: υποδομές, αναπλάσεις δημόσιου χώρου και καθημερινότητα των δημοτών. Αναφέρθηκε περαιτέρω στις υπό υλοποίηση αναπλάσεις (άξονας Αριστοτέλους, Πλατεία Διοικητηρίου, παραλιακό μέτωπο), καθώς και στο Μουσείο Ολοκαυτώματος, τα νέα γήπεδα και τα συγκοινωνιακά έργα στην πόλη.\nΓεώργιος Περιστέρης, πρόεδρος ΔΣ και διευθύνων σύμβουλος, Όμιλος ΓΕΚ ΤΕΡΝΑ\nΤο Ταμείο Ανάκαμψης μπορεί να κάνει την Ελλάδα μια διαφορετική χώρα, τόνισε ο πρόεδρος ΔΣ και διευθύνων σύμβουλος του ομίλου ΓΕΚ ΤΕΡΝΑ Γεώργιος Περιστέρης, προσθέτοντας ότι η Ελλάδα παρουσίασε στην Ευρωπαϊκή Επιτροπή ένα από τα καλύτερα σχέδια. Επεσήμανε ότι πρέπει να αντιμετωπιστούν οι χρόνιες ευρωπαϊκές και ελληνικές γραφειοκρατικές καθυστερήσεις. Αναφέρθηκε σε συγκριτικά πλεονεκτήματα της Ελλάδας, όπως οι δυνατότητες των ΑΠΕ στη χώρα, ενώ τόνισε ότι η διείσδυση των ΑΠΕ δεν θα προχωρήσει χωρίς αποθήκευση –κυρίως μεγάλης κλίμακας– και διασυνδέσεις. Η χώρα μας μπορεί από εισαγωγέας ενέργειας να γίνει καθαρός εξαγωγέας, με ό,τι αυτό συνεπάγεται, επεσήμανε. Σχολίασε ότι οι κυβερνήσεις που επιδότησαν τις ΑΠΕ μέχρι να ωριμάσουν οι σχετικές τεχνολογίες τώρα δικαιώνονται, καθώς η διείσδυση των ΑΠΕ μειώνει τις τιμές της ενέργειας. Τέλος, έκανε λόγο για «επενδυτικό πατριωτισμό», υπό την έννοια της στήριξης της χώρας και του μέλλοντός της.\nFrancis R. Fannon, τ. υφυπουργός Εξωτερικών, Γραφείο Ενεργειακών Πόρων, ΗΠΑ\nH Eλλάδα μετατρέπεται σε αληθινό ενεργειακό κόμβο με στρατηγική σημασία για την ευρύτερη περιοχή, παρατήρησε ο τ. υφυπουργός Εξωτερικών του Γραφείου Ενεργειακών Πόρων των ΗΠΑ Francis Fannon. Όπως είπε χαρακτηριστικά, η Ελλάδα συνειδητοποίησε και τελικά υλοποιεί ένα όραμα στο οποίο άλλες χώρες απέτυχαν. Ο κ. Fannon αναφέρθηκε στα στοιχεία που καθορίζουν την ποιότητα μιας ενεργειακής στρατηγικής, όπως η διαφάνεια και το κατάλληλο θεσμικό πλαίσιο. Ο ίδιος εξέφρασε την εκτίμηση ότι η Ελλάδα είναι σε θέση πλέον να προσφέρει επιπλέον δυνατότητες στα Βαλκάνια και στην υπόλοιπη περιοχή στο πλαίσιο της ενεργειακής διαφοροποίησης και αυτονομίας. Αναφερόμενος στη μεγάλη εικόνα, στάθηκε ιδιαίτερα στην παράμετρο της Κίνας, τονίζοντας ότι είναι ο μεγαλύτερος παραγωγός ρύπων, παρά το γεγονός ότι είναι και από τους μεγαλύτερους παραγωγούς καθαρής ενέργειας.\n«H ενεργειακή μετάβαση θα έχει τίμημα», διεμήνυσε ο υπουργός Περιβάλλοντος και Ενέργειας Κώστας Σκρέκας, αναγνωρίζοντας την τάση για αυξήσεις στις τιμές της ενέργειας. Ωστόσο, τόνισε, αύριο στη ΔΕΘ ο πρωθυπουργός θα παρουσιάσει ένα «ολιστικό σχέδιο στήριξης ώστε κανείς να μην μείνει πίσω», στο πλαίσιο της μετάβασης προς ένα πιο φιλικό στο περιβάλλον ενεργειακό μείγμα. Ο κ. Σκρέκας σημείωσε ότι είναι σε εξέλιξη η απανθρακοποίηση του ελληνικού συστήματος, το οποίο δημιουργεί χρηματοδοτικά εργαλεία προς αυτήν την κατεύθυνση. Όπως είπε, μέχρι το 2025 θα έχουν κλείσει όλες οι λιγνιτικές μονάδες. «Προωθούμε το υδρογόνο και επεκτείνουμε το φυσικό αέριο, το μεταβατικό καύσιμο», ανέφερε ο κ. Σκρέκας, μιλώντας για τον στόχο της μείωσης των εκπομπών του άνθρακα ως παγκόσμια επιταγή μπροστά στην πρόκληση της κλιματικής αλλαγής. Χαρακτήρισε δε θετικό το γεγονός ότι οι ΗΠΑ ανέλαβαν πλέον ηγετικό ρόλο προς αυτήν την κατεύθυνση.\nΤζέρι Καλογηράτος, διευθύνων σύμβουλος, Capital Product Partners\nΣτη σημασία του φυσικού αερίου ως μεταβατικού καυσίμου στο πλαίσιο της πράσινης μετάβασης εστίασε ο διευθύνων σύμβουλος της Capital Product Partners Τζέρι Καλογηράτος. Έδωσε έμφαση στο γεγονός ότι η θαλάσσια μεταφορά φυσικού αερίου (LNG) προσφέρει σημαντικό ανταγωνιστικό πλεονέκτημα στη χώρα μας. Τα πλοία LNG έχουν γίνει πολύ ανταγωνιστικά πλέον, ανέφερε, ενώ οι Έλληνες εφοπλιστές ελέγχουν το 20% του παγκόσμιου στόλου. Εξήρε τη συμβολή της ελληνικής ναυτιλίας στην ενεργειακή ασφάλεια και διαφοροποίηση. Στο πλαίσιο αυτό, έδωσε έμφαση και στο ενεργειακό hub της Αλεξανδρούπολης, που θα συμβάλει στη μείωση του κόστους της ενέργειας, αλλά και θα λειτουργήσει ως διαπραγματευτικό χαρτί για επενδύσεις. Τέλος, σχολίασε ότι οι υποδομές των τέρμιναλ και το know how της ελληνικής ναυτιλίας μπορούν στο προσεχές μέλλον να εξυπηρετήσουν και ακόμα πιο «πράσινες» μορφές ενέργειας, όπως το υδρογόνο.\nΛεωνίδας Μπακούρας, γενικός διευθυντής, ΕΔΑ ΘΕΣΣ\nΣτον ρόλο και τις προοπτικές των εταιρειών διανομής αερίου αναφέρθηκε ο γενικός διευθυντής της ΕΔΑ ΘΕΣΣ Λεωνίδας Μπακούρας, μιλώντας για τη συμβολή τους στη διεύρυνση του ενεργειακού χάρη της χώρας, στην άρση του ενεργειακού αποκλεισμού απομακρυσμένων περιοχών καθώς και γενικά στη βιώσιμη ανάπτυξη και τις επενδύσεις. Έδωσε έμφαση στο υψηλό επίπεδου του ανθρώπινου δυναμικού που εργάζεται σε αυτόν τον χώρο και τον ρόλο που μπορεί να παίξει ο κλάδος στην προσέλκυση επενδύσεων. Τόνισε ότι η Βόρεια Ελλάδα, λόγω της γεωγραφικής της θέσης και των έργων που γίνονται στην περιοχή (διακρατικοί διασυνδετήριοι αγωγοί, έργα αποθήκευσης φυσικού αερίου, πλωτές μονάδες LNG), μετατρέπεται σε έναν «δυνατό πυρήνα ενεργειακών εξελίξων στην ευρύτερη περιοχή». Ο κ. Μπακούρας εστίασε στη σημασία της σταθερότητας, του νομικού και φορολογικού πλαισίου, των χρηματοδοτικών δυνατοτήτων, του περιορισμού της γραφειοκρατίας αλλά και της ύπαρξης οράματος και τόλμης εκ μέρους των εταιρειών προκειμένου για την προσέλκυση επενδύσεων.\nΜάριος Τσάκας, διευθύνων σύμβουλος, Δημόσια Επιχείρηση Δικτύων Διανομής Αερίου (ΔΕΔΑ)\nΣτα έργα φυσικού αερίου και ιδίως στην επέκταση του δικτύου του φυσικού αερίου στη Βόρεια Ελλάδα και όχι μόνο εστίασε ο διευθύνων σύμβουλος της Δημόσιας Επιχείρησης Δικτύων Διανομής Αερίου (ΔΕΔΑ) Μάριος Τσάκας. Αναφέρθηκε ιδιαίτερα στα «πράσινα» δίκτυα φυσικού αερίου, τα οποία θα ξεκινήσουν από τη Βόρεια Ελλάδα, και στα οποία θα ρέει μείγμα αερίων (υδρογόνο-βιομεθάνιο) με φυσικό αέριο, κάτι που συμβάλλει σε μια οικονομία μηδενικών ρύπων. Έγινε συγκεκριμένα αναφορά σε 3 πιλοτικά προγράμματα σε αυτό το πλαίσιο. Ο κ. Τσάκας τόνισε τη συμβολή των δικτύων φυσικού αερίου στη δημιουργία θέσεων εργασίας ιδίως στις φτωχότερες περιοχές της Ελλάδας (π.χ. Θράκη, Ήπειρος) και, φυσικά, στη μείωση του περιβαλλοντικού αποτυπώματος. «Βάζουμε ένα λιθαράκι για τη μετάβαση της χώρας μας στη νέα, πράσινη εποχή», κατέληξε ο κ. Τσάκας.\nJoschka Fischer, πρώην αντικαγκελάριος και πρώην υπουργός εξωτερικών της Γερμανίας\n«Δεν μπορεί να προβλέψει κανείς αυτήν τη στιγμή ποιος θα είναι ο επόμενος καγκελάριος της Γερμανίας», τόνισε ο πρώην αντικαγκελάριος και πρώην υπουργός εξωτερικών της Γερμανίας Joschka Fischer, λέγοντας χαρακτηριστικά ότι ο ίδιος ποτέ δεν έχει ζήσει τέτοιον βαθμό ρευστότητας στην πολιτική σκηνή της χώρας του. «Νομίζω ότι οι Γερμανοί θα ψήφιζαν ευχαρίστως ξανά την Άγκελα Μέρκελ, γιατί η θητεία της συνδέθηκε –παρά τις προκλήσεις– με λιακάδα για τη Γερμανία. Από την άλλη πλευρά, γνωρίζουν ότι δεν γίνεται να συνεχίσει άλλο», παρατήρησε ο κ. Fischer. Ευρύτερα, αναφέρθηκε στην κλιματική αλλαγή, υπογραμμίζοντας ότι θα καθορίσει το μέλλον και θα αλλάξει με δραματικό τρόπο την παγκόσμια πολιτική. «Ακούμε για νέο Ψυχρό Πόλεμο, αυτήν τη φορά μεταξύ ΗΠΑ και Κίνας. Η ανθρωπότητα όμως δεν έχει την πολυτέλεια για έναν ακόμη Ψυχρό Πόλεμο. Ο προηγούμενος κράτησε 40 ολόκληρα χρόνια», ανέφερε χαρακτηριστικά. Ανέφερε επίσης ότι «το φυσικό αέριο δεν είναι καύσιμο του μέλλοντος, αλλά του παρελθόντος. Υπό την πίεση της κλιματικής αλλαγής, η έμφαση θα δοθεί στις ΑΠΕ». Αναφερόμενος στη νέα αφγανική κρίση, εξέφρασε την εκτίμηση ότι θα υπάρξει –όχι απότομη αλλά– σταδιακή και σταθερή ροή προσφύγων από το Αφγανιστάν προς τα δυτικά. «Θα πρέπει να βρούμε λύσεις για μια αποτελεσματική μεταναστευτική πολιτική σε ευρωπαϊκό επίπεδο, ακόμη και αν χρειαστεί να το κάνουμε μόνο με τις χώρες που έχουν τη βούληση», σημείωσε ο κ. Fischer.\n«Η Ελλάδα είναι η πιο σταθερή πολιτικά χώρα στην ΕΕ», τόνισε από το βήμα του συνεδρίου ο υπουργός Ανάπτυξης και Επενδύσεων Άδωνις Γεωργιάδης, μιλώντας για τη σταθερότητα στο επενδυτικό περιβάλλον. Απαντώντας σε ερώτημα για την πιθανότητα επιστροφής σε περιβάλλον μεταβλητότητας, απέκλεισε την πιθανότητα πρόωρων εκλογών και πολιτικής αστάθειας, σημειώνοντας ότι το πολιτικό περιβάλλον είναι σταθερό και δεν υπάρχουν στον ορίζοντα εκλογές. Οι πρόωρες εκλογές ακόμη κι αν φέρνουν νικητές, επηρεάζουν την εμπιστοσύνη που θέλουμε να οικοδομήσουμε με τους διεθνείς επενδυτές, σημείωσε ο υπουργός. Ο κ. Γεωργιάδης επίσης αναφέρθηκε στα εύσημα που εισέπραξε για την κυβέρνηση από τον Επίτροπο της Ευρωπαϊκής Ένωσης για την Απασχόληση και τα Κοινωνικά Δικαιώματα Nicolas Schmit, με τον οποίο συναντήθηκε εχθές. Στο πλαίσιο των συζητήσεων που είχε για το κυβερνητικό σχέδιο, τον Μηχανισμό Ανάκαμψης και Σταθερότητας (RRF) και το πώς η κυβέρνηση θα αξιοποιήσει τα χρηματοδοτικά πακέτα, είπε ότι προσωπικά ο Επίτροπος αλλά και η Ευρωπαϊκή Επιτροπή στηρίζουν 100% το σχέδιο της ελληνικής κυβέρνησης. Πρόσθεσε ότι στην οικονομία είναι καλό να ανακοινώνεις, αλλά καλύτερο να φέρνεις αποτελέσματα. Στο πλαίσιο αυτό, όπως σημείωσε, η χώρα θα κατευθύνει πόρους στην ψηφιακή και «πράσινη» μετάβαση με απώτερο στόχο να αλλάξει ο τρόπος που δουλεύει η οικονομία. Ο κ. Γεωργιάδης υπενθύμισε το σχέδιο της επιτροπής εμπειρογνωμόνων με επικεφαλής τον καθηγητή Πισσαρίδη με πενταετή ορίζοντα, το οποίο έχει θέσει σε εφαρμογή η κυβέρνηση με στόχο πιο ανταγωνιστική οικονομία. Χωρίς την Ευρωπαϊκή Ένωση δεν θα μπορούσαμε να μιλάμε για ένα λαμπρό μέλλον για την Ελλάδα σε 10 χρόνια, ανέφερε ο υπουργός. Τέλος, αναφερόμενος στις ανατιμήσεις, συνέστησε να μην πανικοβαλλόμαστε και απέδωσε το φαινόμενο στη διεθνή αναταραχή που προκάλεσε η πανδημία, προβλέποντας ότι μετά από μερικούς μήνες οι τιμές θα επανέλθουν σε κατάσταση ισορροπίας.\nΑλέξης Χαρίτσης, βουλευτής, πρώην υπουργός Εσωτερικών, πρώην αναπληρωτής υπουργός Οικονομίας και Ανάπτυξης, τομεάρχης Ανάπτυξης και Επενδύσεων, ΣΥΡΙΖΑ-Προοδευτική Συμμαχία\n«Η ελληνική οικονομία βρίσκεται σε σταυροδρόμι», σύμφωνα με τον τομεάρχη Ανάπτυξης και Επενδύσεων του ΣΥΡΙΖΑ-Προοδευτική Συμμαχία Αλέξη Χαρίτση, ο οποίος μίλησε για σημείο καμπής μετά από τα 10 χρόνια της προηγούμενης κρίσης, η οποία από δημοσιονομική κατέληξε σε κρίση παραγωγής, με την οικονομία να έχει περάσει σήμερα στην κρίση της πανδημίας. Σημείωσε ότι η επόμενη φάση της κρίσης θα είναι ενεργειακή, συμπεραίνοντας ότι οι καιροί είναι κρίσιμοι για την ελληνική οικονομία, που ξεκίνησε από χαμηλή βάση, αλλά δεν έχει το σχέδιο που θα εγγυηθεί την ανάπτυξή της στην κλίμακα που στοχεύει. Ο κ. Χαρίτσης αναφέρθηκε ενδεικτικά στις μεταρρυθμίσεις που έχει προωθήσει η κυβέρνηση, όπως αυτές που εισήχθησαν στην αγορά εργασίας και το περιβάλλον, που –κατά την άποψή του– ανακυκλώνουν παλιές πολιτικές. Τόνισε ότι η χώρα πρέπει να αναμορφώσει τώρα το μοντέλο παραγωγής για να μην υστερεί στο μέλλον και αναφέρθηκε σε τρεις σημαντικές προκλήσεις. Η πρώτη αφορά, όπως σημείωσε, στην κλιματική κρίση και τη μετάβαση σε μοντέλο «πράσινης» παραγωγής, μετάβαση που θα έχει χαμένους και κερδισμένους. Ειδικότερα, αναφέρθηκε σε μικρομεσαίες επιχειρήσεις και νοικοκυριά που πληρώνουν μια κακοσχεδιασμένη μετάβαση στο πράσινο μοντέλο. Πρέπει πετύχουμε τους στόχους αναβαθμίζοντάς τους πάνω και από τους στόχους της Συμφωνίας του Παρισιού αλλά χωρίς αποκλεισμούς, υπογράμμισε ο πρώην υπουργός. Η δεύτερη από τις προκλήσεις στις οποίες αναφέρθηκε είναι οι ανισότητες και η τρίτη σχετίζεται με την παραγωγή εσωτερικής προστιθέμενης αξίας.\nFilip Negreanu, αναπληρωτής προϊστάμενος του ιδιαίτερου γραφείου της Επιτρόπου Μεταφορών, Ευρωπαϊκή Επιτροπή\nΤις προτεραιότητες της αρμόδιας Επιτρόπου Μεταφορών μετέφερε ο αναπληρωτής προϊστάμενος του ιδιαίτερου γραφείου της Filip Negreanu, εστιάζοντας την παρουσίασή του στις πρωτοβουλίες της ΕΕ σχετικά με το Next Generation EU και το RRF, που στοχεύουν να αντισταθμίσουν τον αρνητικό αντίκτυπο της πανδημίας. Πρόκειται, όπως σημείωσε, για το αποτέλεσμα μιας διαφορετικής προσέγγισης του τρόπου με τον οποίο λειτουργεί η ευρωπαϊκή οικονομία στις εφοδιαστικές αλυσίδες, στις επιχειρήσεις και στις υπηρεσίες. Προκειμένου η Ευρωπαϊκή Ένωση να ανακάμψει, να επανέλθει, να γίνει πιο ψηφιακή και πιο σταθερή κατέθεσε προτάσεις και τα κράτη μέλη αποφάσισαν στο πλαίσιο του πολυετούς δημοσιονομικού πλαισίου ένα ιστορικό βήμα. Ο κ. Negreanu εξήγησε ότι έχουμε τη δυνατότητα παροχής δανείων από την ΕΕ έναντι της δυνατότητας ανάκαμψης των κρατών μελών. Αναφέρθηκε ειδικότερα στη Θεσσαλονίκη, ως παράδειγμα, καθώς αποτελεί κομμάτι του ανατολικού διαδρόμου East Med, έργο που ήδη έχει υποστηριχθεί με τη βοήθεια της ελληνικής κυβέρνησης και με τη συγχρηματοδότηση της ΕΕ. Πρόσθεσε ότι υπάρχουν 850 εκατ. ευρώ, τα οποία έρχονται να προστεθούν σε ήδη υφιστάμενα προγράμματα για τις υποδομές στην Ελλάδα. Μετέφερε επίσης το μήνυμα ότι η ΕΕ αλλάζει το αφήγημα, επεκτείνοντας την υποστήριξη που παρέχει με παραδοσιακούς και με νέους τρόπους. Αναφέρθηκε ενδεικτικά στο Connecting Europe Facility, το οποίο τώρα θα ξεκινήσει τον δεύτερο γύρο χρηματοδοτήσεων, το Fit for 55 Package, για την καταπολέμηση της κλιματικής αλλαγής, την ψηφιοποίηση και την αναβάθμιση των προτύπων για τις σύγχρονες υποδομές στην Ευρώπη στο πλαίσιο της προώθησης σχετικής νομοθεσίας.\nΜιλώντας για την πρόκληση της απανθρακοποίησης από τη μια μεριά και της ανάπτυξης της οικονομίας από την άλλη, ο πρόεδρος της συντονιστικής επιτροπής του Σχεδίου Δίκαιης Αναπτυξιακής Μετάβασης Κωνσταντίνος Μουσουρούλης αναφέρθηκε στη μεταβατική τρέχουσα περίοδο, που χαρακτηρίζεται από αβεβαιότητες, αλλά τόνισε ότι η «συγκυρία μπορεί να γίνει ευημερία». Μάλιστα, παραλλήλισε την εποχή μας με τον Μάη του ’68 στο Παρίσι, όταν αμφισβητήθηκε το μοντέλο κατανάλωσης και αναβαθμίστηκε το θέμα των οικολογικών παραγόντων ως ζητούμενο της ανάπτυξης. Όπως σημείωσε ο κ. Μουσουρούλης, όπως τότε έτσι και τώρα πρέπει να σκεφτούμε το μέλλον μετά την απεξάρτηση από τον άνθρακα. Παρουσίασε τα σημερινά δεδομένα και σειρά προϋποθέσεων, η προβολή των οποίων στο μέλλον θα βοηθήσει την αποτελεσματική μετάβαση σε μηδενικές εκπομπές άνθρακα. Αναφέρθηκε μεταξύ άλλων στην ανάπτυξη τεχνολογικών εφαρμογών σε μεγάλη κίμακα, ως «καύσιμο» καινοτομίας και στις εξελίξεις σε τιμές και επάρκεια ενέργειας. Σημείωσε ότι για πρώτη φορά υπάρχει σχέδιο ενώ έχουν εξασφαλιστεί και οι πόροι. Αναφέρθηκε επίσης στις ευκαιρίες που δημιουργούνται, σχολιάζοντας χαρακτηριστικά στην κλιματική κρίση τη λέξη «κρίση», η οποία με βάση το κινεζικό ιδεόγραμμα, έχει να κάνει με «κίνδυνο και σημείο καμπής». Έτσι, σχολίασε τα επίπεδα τιμών, ενώ αναφέρθηκε συμπληρωματικά στην διεθνή τάση μετατόπισης των διεθνών κεφαλαίων στις βιώσιμες επενδύσεις.\nΚωνσταντίνος Μαύρος, διευθύνων σύμβουλος, ΔΕΗ Ανανεώσιμες\nΣτο κόστος της μετάβασης και στις γενναίες αποφάσεις που ελήφθησαν σε ευρωπαϊκό και παγκόσμιο επίπεδο στο πλαίσιο του στόχου για μείωση των εκπομπών ρύπων κατά 55% αναφέρθηκε ο διευθύνων σύμβουλος της ΔΕΗ Ανανεώσιμες Κωνσταντίνος Μαύρος. Έδωσε μάλιστα την κλίμακα σημειώνοντας ότι πρακτικά από εκπομπές 51 δισ. τόνων αερίων του θερμοκηπίου που προστίθενται στην ατμόσφαιρα κάθε χρόνο πρέπει να πάμε στο “0". Όπως τόνισε, για να μειώσουμε τις εκπομπές ρύπων απαιτούνται σημαντικές αλλαγές στο μοντέλο παραγωγής σε όλο σχεδόν το φάσμα της βιομηχανίας, τοπικά και ευρύτερα και επενδύσεις στις ΑΠΕ. Ο κ. Μαύρος αναφέρθηκε επίσης στις τεχνολογίες που θα έρθουν στο μέλλον, σημειώνοντας ότι το φυσικό αέριο είναι το καύσιμο «γέφυρα» για να μεταβούμε στο υδρογόνο, τις τεχνολογίες αποθήκευσης και άλλες εφαρμογές. Μιλώντας για τη συμπεριφορά της επιχειρηματικής κοινότητας, σημείωσε ότι όλοι οι μεγάλοι παίκτες της ενεργειακής αγοράς αναβαθμίζουν σταθερά τους στόχους τους για μείωση των εκπομπών ρύπων. Στο ίδιο πλαίσιο κινείται και η ΔΕΗ Ανανεώσιμες, που προωθεί νέα έργα ΑΠΕ. Μεταξύ άλλων, προανήγγειλλε ότι σχεδιάζει να δημοπρατήσει στο επόμενο εξάμηνο ένα από τα μεγαλύτερα έργα στην Ευρώπη, πάνω από 500 MW, στην Πτολεμαΐδα. Η εταιρεία από έργα δυναμικότητας περίπου μισού GW για το 2022 σχεδιάζει να προσθέσει άλλα 2 GW.\nΙωάννης Καρύδας, διευθύνων σύμβουλος του τομέα ΑΠΕ, Όμιλος Κοπελούζου\nΣτους φιλόδοξους στόχους απολιγνητοποίησης και ενεργειακής μετάβασης της χώρας αναφέρθηκε ο διευθύνων σύμβουλος του τομέα ΑΠΕ του ομίλου Κοπελούζου Ιωάννης Καρύδας, ο οποίος υπενθύμισε, μεταξύ άλλων, έκθεση του Διεθνούς Οργανισμού για τις ΑΠΕ (IRENA) που προβλέπει ότι με τη μετάβαση στις ΑΠΕ, ως το 2050 θα δημιουργηθούν 11 εκατ. νέες θέσεις εργασίας στον ενεργειακό τομέα. Εκτίμησε ότι η διείσδυση των ΑΠΕ θα βοηθήσει στη μείωση της χονδρεμπορικής τιμής ρεύματος και λόγω και του χαμηλότερου κόστους παραγωγής σε σχέση με συμβατικές μονάδες, θα μειώσει την πίεση για αύξηση των τιμολογίων ρεύματος των καταναλωτών. Όμως, όπως τόνισε, απαιτούνται μεταρρυθμίσεις από τη μείωση της γραφειοκρατίας, τη θεσμοθέτηση ειδικών και τοπικών χωροταξικών πλαισίων και την αναβάθμιση του δικτύου ηλεκτρικής ενέργειας μέχρι την ευελιξία από πλευράς του τραπεζικού συστήματος για την ενίσχυση επενδύσεων ΑΠΕ. Ο κ. Καρύδας κατέληξε σημειώνοντας ότι η απολιγνιτοποίηση, με τα κατάλληλα και άμεσα μέτρα μπορεί να μετατραπεί σε μια σπουδαία ευκαιρία μεγάλου επενδυτικού ρεύματος για τη χώρα.\nΓιώργος Πεχλιβάνογλου, αντιπρόεδρος, Eunice Energy Group, τ. πρόεδρος, Wind Energy Committee ASME\nΗ πρόκληση της ενεργειακής μετάβασης θα δημιουργήσει δυναμική συμπεριλαμβανομένης της ανάπτυξης και της καινοτομίας, σύμφωνα με τον αντιπρόεδρο του Eunice Energy Group Γιώργο Πεχλιβάνογλου, ο οποίος τόνισε τη σημασία της επιτάχυνσης των επενδύσεων στις ανανεώσιμες πηγές ενέργειας για την επίτευξη των στόχων της απανθρακοποίησης. Το Green Deal, όπως σχολίασε, για μείωση κατά 55% των εκπομπών CO2 δεν είναι μόνο επένδυση. Σηματοδοτεί αναθεώρηση του τρόπου που λειτουργούν οι εταιρείες ενέργειας. Σημείωσε ότι προωθείται η καθετοποίηση σε όλους τους τομείς και τόνισε την αξία των πιλοτικών έργων μεγάλης κλίμακας, όπως π.χ. αυτό που αναπτύσσει η εταιρεία του στην Τήλο. Πρόκειται, όπως εξήγησε, για το πρώτο έργο αυτού του τύπου που έχει υπογράψει σύμβαση (Corporate PPA) για πώληση ενέργειας στο δίκτυο. Αναφέρθηκε ειδικότερα στο έργο ως πρότυπο αλλά και στην επένδυση της εταιρείας Eunice σε εργοστάσιο μικρών ανεμογεννητριών, αναδεικνύοντας τη σημασία της τοπικής παραγωγής. Τόνισε ότι ο στόχος πρέπει να είναι 100% προς τις ΑΠΕ δίνοντας αυτονομία σε κάθε κλιμακα, από τα αυτόνομα νησιά μέχρι τα αυτόνομα ενεργειακά σπίτια. Ο κ. Πεχλιβάνογλου μίλησε επίσης για τα δίκτυα φόρτισης ηλεκτρικών αυτοκινήτων, που απαιτούν μεγάλη εξειδίκευση αλλά και την αποθήκευση ενέργειας μεγάλης κλιμακας που θα έρθει να δώσει σταθερότητα στο σύστημα.\nΓεώργιος Πολυχρονίου, συντονιστής διευθυντής διεθνών δραστηριοτήτων στρατηγικής και ανάπτυξης, ΔΕΠΑ\nΤο φυσικό αέριο και η πρόκληση για την απαλλαγή από τον άνθρακα στο πλαίσιο του Green Deal και των στόχων της ΕΕ, βρέθηκε στο επίκεντρο της παρουσίασης του συντονιστή διευθυντή διεθνών δραστηριοτήτων στρατηγικής και ανάπτυξης της ΔΕΠΑ Γεωργίου Πολυχρονίου. Αναφέρθηκε στην αύξηση της ζήτησης για φυσικό αέριο από 57 Twh το 2019 σε περίπου 75 TWh το 2025 και στη χρήση του ως καυσίμου μετάβασης στο νέο περιβάλλον. Το φυσικό αέριο, όπως εξήγησε, χρησιμεύει ως ένα πολύτιμο, φιλικό προς το περιβάλλον καύσιμο κατά τη μεταβατική φάση, στο πλαίσιο της διαδικασίας απαλλαγής από τον άνθρακα, προς την εποχή της καθαρής ενέργειας. Όλα τα κρίσιμα έργα υποδομών για το φυσικό αέριο έχουν προστιθέμενη αξία, σύμφωνα με τον κ. Πολυχρονίου, καθώς, θα φιλοξενήσουν τη μελλοντική διάθεση υδρογόνου και καυσίμων με ουδέτερο περιβαλλοντικό αποτύπωμα. Αναφέρθηκε επίσης στις αλλαγές που δρομολογούνται ευρύτερα στην ΝΑ Ευρώπη, η οποία γίνεται διεθνής ενεργειακός κόμβος με ενεργό συμμετοχή της Ελλάδας μέσω της ΔΕΠΑ Εμπορίας και της ΔΕΠΑ Διεθνών Έργων. Αναφορά έκανε μεταξύ άλλων στον τερματικό σταθμό LNG (FSRU) στην Αλεξανδρούπολη, με ετήσια ικανότητα τροφοδοσίας έως 5,5 bcm ετησίως, στο έργο IPCEI White Dragon, στον στόχο 240 mw στις ΑΠΕ και στην κατασκευή ενός πλοίου ανεφοδιασμού πλοίων με καύσιμο LNG, με ενδεικτική χωρητικότητα 3.000 - 4.000 m3, με έδρα το λιμάνι του Πειραιά εξασφαλίζοντας 30% ευρωπαϊκή χρηματοδότηση.\nΣπύρος Κιαρτζής, διευθυντής νέων τεχνολογιών και εναλλακτικών πηγών ενέργειας, Όμιλος Ελληνικά Πετρέλαια\nΣτις επενδύσεις που προωθούνται στο πλαίσιο του ενεργειακού μετασχηματισμού αναφέρθηκε ο διευθυντής νέων τεχνολογιών και εναλλακτικών πηγών ενέργειας του ομίλου Ελληνικά Πετρέλαια Σπύρος Κιαρτζής, μιλώντας για καινοτόμους τεχνολογίες ενέργειας και έργα που δεν αποτελούν μια ανάγκη που έρχεται εξαιτίας ρυθμιστικών εξελίξεων. Όπως εξήγησε, πρόκειται για κουλτούρα σεβασμού στο περιβάλλον και διαχείριση των προκλήσεων ως επενδυτική ευκαιρία. Σημείωσε ότι η αναδυόμενη αυτή αγορά δεν πρόκειται να αποτελέσει El Dorado και υπενθύμισε τους στόχους που έχουν τεθεί από τα ΕΛΠΕ, ήτοι μείωση εκπομπών 50% με ορίζοντα το 2030 και μηδενικές εκπομπές μέχρι το 2050. Αυτό, όπως εξήγησε, θα επιτευχθεί μέσω επενδύσεων σε ΑΠΕ, όπου ο όμιλος διαθέτει ήδη σημαντικό χαρτοφυλάκιο με στόχο ισχύ 2 GW το 2030. Επενδύει επίσης στη μείωση της κατανάλωσης καυσίμων και προωθεί ανάπτυξη υποδομών καθαρού υδρογόνου - πράσινο ή μπλε. Όπως σημείωσε ο κ. Κιαρτζής, ο στόχος είναι στο διυλιστήριο της Ελευσίνας να παράγεται αμιγώς πράσινο υδρογόνο και γενικά η τροφοδοσία να βασίζεται σε πρώτες υλες χαμηλών εκπομπών άνθρακα. Αναφορά έκανε και στο πρόγραμμα εγκατάστασης ταχυφορτιστών στα πρατήρια. Θα είναι 50 στο τέλος του χρόνου πέρα από το εκτεταμένο δίκτυο απλών φορτιστών, όπως ανέφερε. Επίσης, είπε ότι εξετάζεται η δυνατότητα να δημιουργηθεί στη Βόρεια Ελλάδα μονάδα για βιοκαύσιμα από χρησιμοποιημένα τηγανέλαια.\nΗ προώθηση της κυκλικής οικονομίας και η βιώσιμη διαχείριση απορριμμάτων βρίσκεται στο επίκεντρο της στρατηγικής της κυβέρνησης, διεμήνυσε ο υπουργός Περιβάλλοντις και Ενέργειας Κώστας Σκρέκας. Περιγράφοντας τον δρόμο που θα πρέπει να διανύσει η χώρα στον συγκεκριμένο τομέα, ανέφερε ότι η Ελλάδα εξακολουθεί να εφαρμόζει υγειονομική ταφή για το 80% των απορριμμάτων της, όταν στην Ευρώπη το αντίστοιχο νούμερο δεν ξεπερνά το 50% κατά μέσο όρο. Ο ίδιος στάθηκε ιδιαίτερα στην παράμετρο της ανακύκλωσης και μίλησε συνολικά για μια πολιτική αναβάθμισης της βιωσιμότητας στην Ελλάδα η οποία δημιουργεί και μια αναπτυξιακή προοπτική, καθώς η διαδικασία επαναχρησιμοποίησης υλικών δημιουργεί και θέσεις εργασίας.\n«Παρότι οι ΗΠΑ δεν ήταν στη συμφωνία των Παρισίων, οι αμερικανικές εταιρείες συνέχισαν να καινοτομούν και να επικεντρώνονται στην ποιότητα του περιβάλλοντος», υπογράμμισε ο πρέσβης των ΗΠΑ στην Ελλάδα Geoffrey Pyatt, ο οποίος μίλησε με θερμά λόγια για την ελληνική ατζέντα απέναντι στην κλιματική αλλαγή. Μία ατζέντα η οποία, όπως είπε, γεννά και επενδυτικές ευκαιρίες. Μίλησε άλλωστε για ενθουσιασμό των αμερικανικών εταιρειών ως προς την παρουσία τους στη Βόρεια Ελλάδα, την οποία προσεγγίζουν ως πύλη για μια ευρύτερη αγορά, που περιλαμβάνει χώρες όπως η Βουλγαρία, η Βόρεια Μακεδονία, η Σερβία και η Αλβανία. Μεταξύ άλλων, ο κ. Pyatt έκανε αναφορά σε μια σειρά από ενεργειακά projects που «τρέχουν» στην περιοχή (δράσεις για καθαρές τεχνολογίες στην Αλεξανδρούπουλη, αγωγός IGB, συσσωρευτές από τη Sunlight με έδρα στη Μακεδονία).\nEmmanuelle Maire, επικεφαλής μονάδας βιώσιμης παραγωγής, προϊόντων & κατανάλωσης, διεύθυνση κυκλικής οικονομίας και πράσινης ανάπτυξης, Γενική Διεύθυνση Περιβάλλοντος, Ευρωπαϊκή Επιτροπή\nΣτην ανάγκη να απομακρυνθούμε από το σημερινό καταναλωτικό μοντέλο, που καταστρέφει τη βιοποικιλότητα και το κλίμα, έδωσε ιδιαίτερη έμφαση η επικεφαλής μονάδας βιώσιμης παραγωγής, προϊόντων & κατανάλωσης της διεύθυνσης κυκλικής οικονομίας και πράσινης ανάπτυξης της ΓΔ Περιβάλλοντος της Ευρωπαϊκής Επιτροπής Emmanuelle Maire. Αναφέρθηκε στο πώς η βιώσιμη παραγωγή και κατανάλωση θα πρέπει να συνδυάζεται με τη βιώσιμη διαχείριση των αποβλήτων, καθώς και στο σχέδιο δράσης της Ε.Ε. στο πλαίσιο αυτό. Μίλησε επίσης για την ανάγκη παροχής κινήτρων για την ενίσχυση της κυκλικής οικονομίας. Σε τομείς όπως η κατασκευή κτηρίων, τα πλαστικά, οι συσκευασίες, οι μπαταρίες, τα οχήματα, τα υφάσματα, οι αλυσίδες παραγωγής πρέπει να αλλάξουν, σε επίπεδο Ε.Ε., μέσα στο πλαίσιο των αρχών της κυκλικής οικονομίας. Η Ελλάδα κινείται προς τη σωστή κατεύθυνση, έχει συγκεκριμένο σχέδιο δράσης για την κυκλική οικονομία, σημείωσε η κ. Maire. Τέλος, εστίασε στη διαλογή των απορριμμάτων στην πηγή ως προϋπόθεση για σωστή ανακύκλωση. Η κυκλική οικονομία είναι μια μεγάλη ευκαιρία για ανάπτυξη και δημιουργία θέσεων εργασίας, υπογράμμισε.\nΠαναγιώτης Μούργος, διευθύνων σύμβουλος, Texan Envipco Hellas Group\nΕίναι μια μεγάλη ευκαιρία η Ελλάδα να αναπτύξει την ανακύκλωση και την κυκλική οικονομία, τόνισε ο διευθύνων σύμβουλος της Texan Envipco Hellas Group Παναγιώτης Μούργος, προσθέτοντας ότι η Ελλάδα είναι ένας καλός προορισμός επενδύσεων στον τομέα αυτόν και ότι η Βόρεια Ελλάδα μπορεί να γίνει κόμβος και για την κυκλική οικονομία. Ο κ. Μούργος εκτίμησε ότι έχουν γίνει σημαντικά βήματα την τελευταία περίοδο. Μίλησε για σχέδιο κινήτρων ώστε οι δήμοι να συμβάλλουν στην ανακύκλωση. Έδωσε έμφαση στις επενδύσεις που γίνονται σε αυτόν τον τομέα, και μάλιστα σε εκείνες που είναι αμερικανικού ενδιαφέροντος, παραθέτοντας συγκεκριμένα παραδείγματα. Τέλος, εκτίμησε ότι η χώρα μας μπορεί να γίνει από ουραγός πρωτοπόρος της ανακύκλωσης και τόνισε τη σημασία της συνεργασίας κράτους-εταιρειών-φορέων και πολιτών.\nΓιώργος Καραγιάννης, υφυπουργός Υποδομών, Υπουργείο Υποδομών και Μεταφορών\nΗ πρώτη σοβαρή προϋπόθεση για την επανατοποθέτηση της πόλης στον πυρήνα των αναπτυξιακών προοπτικών της Ελλάδας είναι τα έργα υποδομής, τόνισε ο υφυπουργός Υποδομών Γιώργος Καραγιάννης. Έδωσε παραδείγματα τέτοιων υποδομών στην περιοχή της Θεσσαλονίκης και ευρύτερα στη Βόρεια Ελλάδα, που είτε έχουν ολοκληρωθεί, όπως η αναβάθμιση του Αεροδρομίου «Μακεδονία», είτε πρόκειται να ολοκληρωθούν σύντομα, όπως το μετρό της πόλης. «Το 2023 η πόλη θα έχει μετρό», είπε συγκεκριμένα ο υφυπουργός. Ανέφερε τα έργα που γίνονται στον τομέα των σιδηροδρόμων, ξεκινώντας από τη διαπίστωση ότι η χώρα μας είχε μείνει πίσω για χρόνια σε αυτόν τον τομέα. Επίσης, έκανε αναφορά στα οδικά έργα, τα αντιπλημμυρικά έργα και άλλα projects σημαντικά για τους πολίτες, όπως το νέο Δικαστικό Μέγαρο Θεσσαλονίκης. Εξήρε τη σημασία της συνεργασίας δημόσιου και ιδιωτικού τομέα (ΣΔΙΤ), ενώ χαρακτήρισε «ψήφο εμπιστοσύνης στη Βόρεια Ελλάδα» την πρόσφατη συμφωνία παραχώρησης της Εγνατίας Οδού.\nΚατερίνα Νοτοπούλου, βουλευτής, τομεάρχης Τουρισμού, ΣΥΡΙΖΑ-Προοδευτική Συμμαχία\nΓια το μέλλον της βιώσιμης τουριστικής ανάπτυξης της Θεσσαλονίκης, μεταξύ άλλων, μίλησε η βουλευτής και τομεάρχης Τουρισμού του ΣΥΡΙΖΑ-Προοδευτική Συμμαχία Κατερίνα Νοτοπούλου. Επεσήμανε ότι ο στόχος είναι η Θεσσαλονίκη να αναπτύξει το δικό της «οικοσύστημα» σε αυτόν τον τομέα, με έμφαση στις υποδομές, τον πολιτισμό, τη λειτουργία της πόλης ως πύλης εισόδου και εξόδου, συμπληρώνοντας ότι πρέπει το τουριστικό προϊόν της πόλης να προσφέρει υψηλότερη προστιθέμενη αξία από ό,τι σήμερα. Σχολίασε ότι η Βόρεια Ελλάδα δεν έχει ενταχθεί στην «ατμομηχανή της τουριστικής ανάπτυξης της χώρας, με εξαίρεση ίσως τη Χαλκιδική». Επεσήμανε την ανάγκη η πόλη να ανταποκρίνεται στις νέες ανάγκες των ταξιδιωτών και τις νέες προκλήσεις (π.χ. ψηφιακός μετασχηματισμός, κλιματική αλλαγή). Η κ. Νοτοπούλου τόνισε ότι η υποστήριξη στον τουρισμό εξαντλείται στην επιδότηση με κρατικό χρήμα μεγάλων μονάδων φιλοξενίας, ενώ δεν υπάρχει σχεδιασμός για προβολή του τουριστικού προϊόντος ή για τις ειδικές μορφές τουρισμού. Τέλος, έδωσε βάρος σε έννοιες όπως η ανάπτυξη με κοινωνική δικαιοσύνη και η αειφορία του τουρισμού, συνδεδεμένη όχι μόνο με τη βιωσιμότητα αλλά και με την ανθεκτικότητα.\nΓεώργιος Μυλωνογιάννης, πρόεδρος ΔΣ, Όμιλος ΕΛΛΑΚΤΩΡ\nΙδιαίτερη έμφαση στο πακέτο νομοθετικών πρωτοβουλιών της Ε.Ε. “Fit For Fifty Five” (4F) που είναι προσανατολισμένο στην αντιμετώπιση της κλιματικής αλλαγής έδωσε κατά την ομιλία του ο πρόεδρος ΔΣ του ομίλου ΕΛΛΑΚΤΩΡ Γεώργιος Μυλωνογιάννης. Τόνισε ότι οι υποδομές της Βόρειας Ελλάδας (υφιστάμενες και νεόδμητες) θα πρέπει να μετεξελιχθούν ώστε να συμμορφωθούν στο νέο αναπτυξιακό πρότυπο της Ε.Ε. Βασικές προκλήσεις σε αυτό το πλαίσιο είναι η μείωση εκπομπών, η κυκλική οικονομία και οι εναλλακτικές πηγές ενέργειας. Ο κ. Μυλωνογιάννης έδωσε έμφαση σε υποδομές που υποστηρίζουν το Fit for 55, όπως υποδομές αποθήκευσης ενέργειας και υποδομές σχετικές με τα Refuel EU Aviation και Fuel EU Maritime.\nΠέτρος Σουρέτης, διευθύνων σύμβουλος, εκτελεστικό μέλος, Intrakat\nΓια τις δυνατότητες της Θεσσαλονίκης ως επιχειρηματικού και τουριστικού κόμβου για όλα τα Βαλκάνια μίλησε ο διευθύνων σύμβουλος και εκτελεστικό μέλος της Intrakat Πέτρος Σουρέτης, δίνοντας έμφαση σε παραμέτρους όπως οι υποδομές, οι smart τεχνολογίες και η προστασία του περιβάλλοντος. Αναφέρθηκε στη σημασία των ΑΠΕ και της αποθήκευσης ενέργειας, στις προοπτικές που δίνει στην περιοχή η ιδιωτικοποίηση της Εγνατίας (σε συνδυασμό με τους κάθετους άξονές της), στην αναβάθμιση του λιμανιού και του αεροδρομίου, στη δημοπράτηση του “flyover” της Περιφερειακής Οδού της Θεσσαλονίκης, και γενικά μίλησε για μια «πολύ καλή πορεία, με έργα που δίνουν πνοή στην πόλη». Επεσήμανε την υστέρηση σε “smart” υπηρεσίες και στο πεδίο της τεχνολογίας, καθώς και την ανάγκη στρατηγικού σχεδιασμού και παροχής νέων κινήτρων.\nΔιονύσιος Γεωργόπουλος, πρόεδρος και διευθύνων σύμβουλος, ΜΕΣΟΓΕΙΟΣ\nΣτο αναπτυξιακό πρότυπο που ορίζεται από την πολιτική Fit for 55 της Ε.Ε. αναφέρθηκε, μεταξύ άλλων, ο πρόεδρος και διευθύνων σύμβουλος της ΜΕΣΟΓΕΙΟΣ Διονύσιος Γεωργόπουλος. Οι περιβαλλοντικές υποδομές είναι βασικό συστατικό της ανάπτυξης, τόνισε, ενώ έδωσε έμφαση στην ανάγκη ορθολογικής-βιώσιμης διαχείρισης του νερού. Όσον αφορά το τελευταίο, έδωσε παραδείγματα από την κατάσταση στη Χαλκιδική, όπου, παρότι έχουν γίνει έργα από όλες τις κυβερνήσεις, όπως είπε, δεν υπάρχει ολοκληρωμένος σχεδιασμός. Επεσήμανε ότι χρειάζονται ισχυρότεροι φορείς σε αυτό το πεδίο και ότι η πολυδιάσπαση των αρμόδιων φορέων δεν βοηθάει. Ο κ. Γεωργόπουλος σημείωσε ότι στο πεδίο των στερεών αποβλήτων η Βόρεια Ελλάδα βρίσκεται σε πολύ καλύτερη θέση από τη Νότια, ωστόσο λείπουν εγκαταστάσεις για επικίνδυνα και βιομηχανικά απόβλητα. Τέλος, επεσήμανε την αναγκαιότητα κατασκευής 1-2 μονάδων ενεργειακής αξιοποίησης των αποβλήτων.\nElizabeth Lee, γενική πρόξενος των ΗΠΑ στη Θεσσαλονίκη\nΟι εταιρείες τεχνολογίας, όπως αυτές που έχουν ήδη τοποθετηθεί με επενδύσεις στην ελληνική αγορά και ειδικότερα στη Θεσσαλονίκη, θα συνεχίσουν να έρχονται και στο επόμενο διάστημα στη χώρα, σύμφωνα με την Elizabeth Lee, γενική πρόξενο των ΗΠΑ στη Θεσσαλονίκη. Η κ. Lee αναφέρθηκε στη δημιουργία ενός ενάρετου κύκλου για τη συμπρωτεύουσα και την ευρύτερη περιοχή μιλώντας για τις πολυεθνικές που έχουν ήδη τοποθετηθεί. Αναφέρθηκε στον ρόλο των γυναικών στην τεχνολογία παρουσιάζοντας στοιχεία για τη συμμετοχή τους στον κλάδο. Όπως είπε, παρά τη σύγκλιση απόψεων στη σημασία των τεχνολογικών εξελίξεων για τη μελλοντική ανάπτυξη, ο τομέας της τεχνολογίας έχει έλλειμμα γυναικών σε ηγετικές θέσεις. Επικαλέστηκε στοιχεία έρευνας υπό την ευθύνη της υφυπουργού Εργασίας και Κοινωνικών Υποθέσεων Μαρίας Συρεγγέλα, σύμφωνα με τα οποία κάτω από 4% των γυναικών στην Ελλάδα δουλεύουν στον τομέα της τεχνολογίας. Αυτό, σύμφωνα με την κ. Elizabeth Lee, σημαίνει έλλειμμα ταλέντων και άρα δημιουργικότητας και ενδιαφέροντος για τον τομέα της τεχνολογίας. Ωστόσο, καθώς όλο και περισσότερο η οικονομία βασίζεται στη γνώση, αναδύεται μια ευκαιρία να κλείσει το γενεακό χάσμα, σύμφωνα με την κ. Elizabeth Lee, η οποία πρότεινε ανάπτυξη προγραμμάτων. Εξειδικεύοντας σημείωσε, μεταξύ άλλων, την ανάγκη συνεργασιών και ανάληψης δέσμευσης για προώθηση κινήτρων, ώστε γυναίκες από μικρές ηλικίες να στραφούν στον τεχνολογικό κλάδο.\nΆννα Παναγοπούλου, διευθύντρια Ευρωπαϊκής Περιοχής Έρευνας (ERA) και καινοτομίας, Γενική Διεύθυνση Έρευνας και Καινοτομίας, Ευρωπαϊκή Επιτροπή\nΗ έρευνα και η καινοτομία έχουν κομβικό ρόλο στην ανάπτυξη σύμφωνα με τη διευθύντρια Ευρωπαϊκής Περιοχής Έρευνας (ERA) και καινοτομίας της ΓΔ Έρευνας και Καινοτομίας της Ευρωπαϊκής Επιτροπής Άννας Παναγοπούλου, η οποία αναφέρθηκε στις καλές επιδόσεις της Ελλάδας στην Ευρώπη στον συγκεκριμένο τομέα αλλά και στα περιθώρια περαιτέρω βελτίωσης. Ανέδειξε τις πρωτοβουλίες της ΕΕ με στόχο τη βιωσιμότητα και την ανθεκτικότητα, όπως για τη διάδοση και τον επιμερισμό της ανάπτυξης της γνώσης με την προώθηση της κινητικότητας ερευνητών. Μίλησε για τους στόχους που έχουν τεθεί σε ευρωπαϊκό, περιφερειακό και εθνικό επίπεδο και τον κομβικό ρόλο των συνεργασιών. Μεταξύ άλλων, η κ. Παναγοπούλου αναφέρθηκε στην προώθηση της καινοτομίας στις επιχειρήσεις και την προσέλκυση επενδύσεων με αξιοποίηση εργαλείων. Σημείωσε ενδεικτικά το Ταμείο Ανάκαμψης, τα διαρθρωτικά ταμεία και τις ιδιωτικές επενδύσεις. Μιλώντας ειδικότερα για τη Θεσσαλονίκη σημείωσε ότι αν το επιτρέψει το περιβάλλον, θα υπάρξουν και νέες επενδύσεις στην πόλη. Αναφέρθηκε στα ευρωπαϊκά προγράμματα που προωθούν την καινοτομία και ανέδειξε επίσης τις προκλήσεις μιλώντας για τη δημιουργία αξίας μέσω της έρευνας. Έδωσε έμφαση στην προώθηση συνεργασιών με την πανεπιστημιακή κοινότητα, σημειώνοντας για παράδειγμα το εμβόλιο Pfizer-Biontech που αναπτύχθηκε σε γερμανικά εργαστήρια, αλλά παράχθηκε στις ΗΠΑ.\nΗ Ελλάδα διάγει τη δική της “ψηφιακή άνοξη”, σύμφωνα με τον υπουργό Ψηφιακής Διακυβέρνησης Κυριάκο Πιερρακάκη, ο οποίος αναφέρθηκε στις εκατοντάδες ψηφιακές υπηρεσίες που αναπτύχθηκαν κατά τη διάρκεια της κρίσης της πανδημίας και τις πολιτικές που ενίσχυσαν την εμπιστοσύνη των πολιτών στο κράτος. Αναφέρθηκε στο portal ως ενδεικτικό έργο του μετασχηματισμού, που ξεκίνησε με 500 υπηρεσίες όταν ανέλαβε η τρέχουσα κυβέρνηση πριν από έναν χρόνο και τώρα μετρά πάνω από 1.050 υπηρεσίες. Εξηγώντας τα στοιχεία για τις αλληλεπιδράσεις -πόσες φορές γίνεται log-in για την αναζήτηση στοιχείων και αντίστοιχα πόσες αποστολή δεδομένων - ανέφερε ότι από 8,8 εκατ., πριν την ανάληψη της ευθύνης της κυβέρνησης, οι αλληλεπιδράσεις αυξήθηκαν σε 34 εκατ. το 2019, 94 εκατ. το 2020 και στο α΄ εξάμηνο είναι 150 εκατ.. Οπότε, ο υπουργός προέβλεψε ότι το 2021 θα ξεπεράσουν τα 300 εκατ.. Έδωσε έμφαση στις ψηφιακές υπηρεσίες, σε αυτές που προωθούνται για το κράτος και σε αυτές που αφορούν τον ιδιωτικό τομέα. Στόχος, όπως είπε, είναι ένας νέος ψηφιακός νόμος με κίνητρα για τη χρήση συγκεκριμένων ψηφιακών υπηρεσιών σε εταιρείες μεγάλες αλλά και μικρομεσαίες, ενώ κάποιες από αυτές θα χρηματοδοτηθούν. Έμφαση δίνεται, όπως είπε επίσης, στις ψηφιακές δεξιότητες, ενώ αναφέρθηκε ειδικότερα στις τηλεπικοινωνίες στην Ελλάδα, όπου οι εξελίξεις δεν κινήθηκαν με την ίδια ταχύτητα όπως στην τεχνολογία. Έκανε αναφορά στο 5G, τις οπτικές ίνες, τις πρωτοβουλίες όπως το Ταμείο Φαιστός και σε άλλες επενδύσεις που γίνονται όχι μόνο σε ασύρματες αλλά και σε σταθερές γραμμές. Ο κ. Πιερρακάκης σημείωσε σχετικά ότι το Ταμείο Ανάκαμψης δίνει τη δυνατότητα να υλοποιηθεί το 100% της στρατηγικής του υπουργείου τόσο στις τηλεπικοινωνίες όσο και στις ψηφιακές δεξιότητες. Ειδικά σε ό,τι αφορά το ψηφιακό μέρος το 25% του πλάνου αυτού, η Ψηφιακή Βίβλος, αφορά τις τηλεπικοινωνίες και κωδικοποιεί 440 project περίπου.\nΝίκος Σταθόπουλος, managing partner, προεδρεύων της επενδυτικής επιτροπής και της εκτελεστικής επιτροπής, BC Partners\nΑπό την οπτική των επενδυτών ο managing partner και προεδρεύων της επενδυτικής επιτροπής και της εκτελεστικής επιτροπής της BC Partners Νίκος Σταθόπουλος σημείωσε ότι η χώρα βρίσκεται σε σημείο ανάκαμψης αποδίδοντας τα εύσημα στην κυβέρνηση και τα στελέχη της. Μιλώντας για τα πλεονεκτήματα της χώρας αναφέρθηκε στη γεωπολιτική της θέση και ειδικότερα στην ποιότητα του ανθρώπινου δυναμικού. Μάλιστα, όπως είπε, αυτό το έχει επιβεβαιώσει ο ίδιος μέσα από τις επενδύσεις του, ύψους 4 δισ. ευρώ στην Ελλάδα. Τόνισε ότι πρέπει να στηριχθούν τα πανεπιστήμια, ενώ αναφέρθηκε και στις δυνατότητες της Θεσσαλονίκης που διαθέτει σημαντικό πληθυσμό φοιτητών και νέων με δεξιότητες. Σήμερα, σύμφωνα με τον κ. Σταθόπουλο, με επίκεντρο τα κονδύλια και τις αλλαγές που έχουν προωθηθεί τα τελευταία δύο χρόνια έχει σημειωθεί πρόοδος που αναγνωρίζεται από τους επενδυτές. Η χώρα είναι ελκυστική για επενδύσεις, όπως σημείωσε, ενώ ειδικά οι τηλεπικοινωνίες βρίσκονται σε σημείο καμπής. Αναφέρθηκε μεταξύ άλλων στην εκτόξευση της χρήσης δεδομένων και στο γεγονός ότι η χώρα υστερεί από τον μ.ο. της ΕΕ, αν και μπορεί να σημειώσει μεγάλη ανάπτυξη σε τομείς όπως π.χ. το pay tv. Τόνισε εν κατακλείδι ότι οι κυβερνήσεις σε πολλούς τομείς μπορεί να μην είναι οι καλύτεροι διαχειριστές, αλλά πρέπει να βοηθούν την επιχειρηματικότητα και στο πλαίσιο αυτό σημείωσε ότι η ευφορία που κυριαρχεί αυτό το διάστημα σημαίνει ότι η χώρα βρίσκεται στον σωστό δρόμο.\nΧάρης Μπρουμίδης, πρόεδρος και διευθύνων σύμβουλος, Vodafone Ελλάδας\nΠλέον έχει εμπεδωθεί η ιδέα ότι ο μόνος δρόμος μπροστά είναι η ψηφιακή μετάβαση και η πράσινη οικονομία, σύμφωνα με τον πρόεδρος και διευθύνοντα σύμβουλο της Vodafone Ελλάδας Χάρη Μπρουμίδη. Εξήγησε ότι δεν πρόκειται για παράλληλες δράσεις αλλά για αφετηρία σε ό,τι κάνουμε από δω και μπρός σε συνέχεια μιας «χαμένης δεκαετίας», τόσο για την Ελλάδα όσο και για την Ευρώπη. Τόνισε ότι άλλες οικονομίες έχουν προχωρήσει πολύ πιο γρήγορα και οι ρυθμοί πρέπει να είναι τέτοιοι ώστε να τις προσεγγίσουμε σε σύντομο χρόνο. Πρόσθεσε ότι πρέπει να πάρουμε μαθήματα από την πανδημία και ειδικότερα από τις άλλες κρίσεις που αυτή προκάλεσε. Χωρίς να γυρίσουμε στις παλιές μας συνηθειες, πρέπει να προωθήσουμε την ανάπτυξη και την ευημερία για όλους, σύμφωνα με τον κ. Μπρουμίδη. Αναφερόμενος ειδικότερα στο ελληνικό πρόγραμμα και το Ταμείο Ανάκαμψης, τόνισε πως τίποτα δεν συνεπάγεται ότι «χρήματα υπάρχουν» και άρα θα προωθηθούν οι κατάλληλες επενδύσεις. Εξήγησε ότι χρειάζονται συνεργασίες και εργαλεία σε συνδυασμό με πολιτικές παρεμβάσεις. Πρέπει, σύμφωνα με τον Μπρουμίδη, να μαθαίνουμε από το τι γίνεται σε άλλες χώρες της ΕΕ, όπως και η ΕΕ μαθαίνει από μας. Αναφέρθηκε τέλος σε παραδείγματα όπως η διάθεση του 5G, όπου η Ελλάδα έχει να επιδείξει σημαντικές επιδόσεις, όπως άλλες χώρες στο θέμα της ψηφιοποίησης των μικρομεσαίων επιχειρήσεων. Αναφορά έκανε και στα θέματα φορολογίας, όπου τα κράτη μέλη πρέπει να συνεννοηθούν, καθώς και στις ψηφιακές υπηρεσίες και την αδειοδότηση.\nΛεωνίδας Ραπτάκης, γερουσιαστής των ΗΠΑ και πρόεδρος της Παγκόσμιας Διακοινοβουλευτικής Ένωσης Ελληνισμού\nΣτον ρόλο των ελληνικής καταγωγής νομοθετών (βουλευτών ή γερουσιαστών) τρίτων χωρών αναφέρθηκε ο γερουσιαστής των ΗΠΑ και πρόεδρος της Παγκόσμιας Διακοινοβουλευτικής Ένωσης Ελληνισμού (ΠΑΔΕΕ) Λεωνίδας Ραπτάκης, τονίζοντας ότι λειτουργούν ως «γέφυρες» ανάμεσα στην Ελλάδα και τις νέες τους πατρίδες. Εστιάζοντας στους (43 συνολικά) Έλληνες που έχουν εκλεγεί στα νομοθετικά σώματα των ΗΠΑ, επεσήμανε ότι μπορούν να συμβάλουν στο να έρθουν αμερικανικές επενδύσεις στην Ελλάδα. Τέλος, υπογράμμισε τη σημασία της επετείου των 200 χρόνων από την Ελληνική Επανάσταση για τους Έλληνες του εξωτερικού.


Home > Προϊόντα > Θέση φρακτών (Σύνολο 6 Προϊόντα για Θέση φρακτών)\nΘέση φρακτών - κατασκευαστής, εργοστάσιο, προμηθευτής από την Κίνα\nΕίμαστε εξειδικευμένες Θέση φρακτών κατασκευαστές και προμηθευτές / εργοστάσιο από την Κίνα. Χονδρική Θέση φρακτών με υψηλή ποιότητα ως χαμηλή τιμή / φθηνή, μία από τις κορυφαίες μάρκες Θέση φρακτών από την Κίνα, Anping Deming Metal Net Co.,Ltd.\nΧονδρικό Θέση φρακτών από την Κίνα, πρέπει να βρείτε φτηνές Θέση φρακτών ως χαμηλή τιμή, αλλά κορυφαίους κατασκευαστές. Απλά βρείτε υψηλής ποιότητας εμπορικά σήματα στην Θέση φρακτών παράγει το εργοστάσιο, Μπορείτε επίσης σχόλια σχετικά με το τι θέλετε, ξεκινήστε την εξοικονόμηση και να εξερευνήσετε μας Θέση φρακτών, Είμαστε 'll να σας απαντήσει ταχύτερα.


Aridaia News: Κ. Ιγνατιάδου για Γ. Γάτσου: «Εργάζεται σε πολιτικό γραφείο και είναι υποτακτική στον εργοδότη της»\nΚ. Ιγνατιάδου για Γ. Γάτσου: «Εργάζεται σε πολιτικό γραφείο και είναι υποτακτική στον εργοδότη της»\nΕμείς τιμάμε τον λόγο μας και κάνουμε πράξη όσα πρεσβεύουμε.\nστις 11:57 Ετικέτες ΣΚΥΔΡΑ\nΑνώνυμος 22 Απριλίου 2021 - 10:32 μ.μ.\nΤώρα που τα χρηματικά αποθέματα είναι πάλι σε διαχείριση από την τράπεζα της Ελλάδος.... είπατε τίποτα; Γιατί τότε είχατε βγεί στα κάγκελα.... τώρα; Δεν άκουσα τίποτα....


Το Στοίχημα - Ειδήσεις [«Μπαμ» με Ρονάλντο η Γιουβέντους!]\n«Μπαμ» με Ρονάλντο η Γιουβέντους!\nΗ Γιουβέντους απασφάλισε τη… βόμβα του καλοκαιριού, καθώς όπως ανακοίνωσε και επίσημα η Ρεάλ Μαδρίτης συμφώνησε να παραχωρήσει στους «μπιανκονέρι» τον Κριστιάνο Ρονάλντο έναντι 105 εκατομμυρίων ευρώ!\nΟ Πορτογάλος σούπερ σταρ έψαχνε μία νέα πρόκληση στην καριέρα του μετά από μία άκρως επιτυχημένη 9ετία στη Μαδρίτη και ήδη μετά τον φετινό τελικό του Τσάμπιονς Λιγκ οι δηλώσεις του είχαν προετοιμάσει το έδαφος για την αποχώρηση του από τη «Βασίλισσα».\nΜε την ολοκλήρωση των υποχρεώσεων του με το αντιπροσωπευτικό συγκρότημα της Πορτογαλίας στο Μουντιάλ της Ρωσίας ο CR7 επιτάχυνε τις διαδικασίες για τη μεταγραφή του στη Γιουβέντους, στην οποία φαίνεται πως είχε ξεκαθαρίσει εδώ και καιρό πως ενδιαφερόταν να αγωνιστεί και με τις φήμες για την ολοκλήρωση του deal να οργιάζουν τις τελευταίες ημέρες, η ίδια η Ρεάλ Μαδρίτης έβαλε τέλος στο σίριαλ ανακοινώνοντας την είδηση.\nΗ Πρωταθλήτρια Ευρώπης και η Γιουβέντους έφτασαν σε συμφωνία για τη μεταγραφή του 33χρονου Πορτογάλου αντί του ποσού των 105 εκατομμυρίων ευρώ και πλέον ο Κριστιάνο θεωρείται κάτοικος Τορίνου, με τις πρώτες πληροφορίες να κάνουν λόγο για ετήσιες αποδοχές ύψους 30 εκατομμυρίων ευρώ.\nΣτο διάστημα της παρουσίας του στη Μαδρίτη, ο Κριστιάνο Ρονάλντο πέτυχε 451 γκολ σε 438 αγώνες, κατέκτησε 16 τίτλους, μεταξύ των οποίων 4 Champions League, ενώ κέρδισε 4 φορές τη «Χρυσή Μπάλα» και άλλες 3 φορές το «Χρυσό Παπούτσι».\nΗ επίσημη ανακοίνωση της Ρεάλ Μαδρίτης:


Γλαύκωμα: Νέα θεραπεία προλαμβάνει την απώλεια όρασης\nHome/Ειδήσεις Υγείας/Γλαύκωμα: Νέα θεραπεία προλαμβάνει την απώλεια όρασης\nHR6 Νοεμβρίου 2015 05:37\n«Η νέα χειρουργική μέθοδος συνδυάζει την τεχνική της εν τω βάθει σκληρεκτομής με την χρήση μικροσκοπικής βαλβίδας EXPRESS( η οποία τοποθετείται κάτω από τον επιπεφυκότα και βοηθά στην απορροή του υδατοειδούς υγρού που είναι υπεύθυνο για την αυξημένη πίεση του οφθαλμού ) με αποτέλεσμα να μπαίνει φρένο στην εξέλιξη της νόσου» τονίζει ο Έλληνας χειρουργός οφθαλμίατρος Καθηγητής Οφθαλμολογίας του Δημοκρίτειου Πανεπιστημίου Θράκης κ. Βασίλειος Κοζομπόλης, που επινόησε και εφαρμόζει τη μέθοδο.\nΣύμφωνα με τον καθηγητή κ.Κοζομπόλη « η νέα μέθοδος τιθασεύει την εξέλιξη του γλαυκώματος που καταστρέφει το οπτικό νεύρο και προκαλεί τύφλωση, ενώ δεν παρουσιάζει ιδιαίτερες μετεγχειρητικές παρενέργειες, συγκρινόμενη με το προφίλ παρενεργειών των συμβατικών επεμβάσεων (τραμπεκουλεκτομής) που εφαρμόζονται μέχρι σήμερα».\n‘Ηδη η χειρουργική μέθοδος εφαρμόζεται τα τελευταία τέσσερα χρόνια στο Πανεπιστημιακό Νοσοκομείο της Αλεξανδρούπολης στις περιπτώσεις ασθενών με γλαύκωμα ανοιχτής γωνίας, ( χρόνιο γλαύκωμα) και αποφολιδωτικό γλαύκωμα.


Περιφερειάρχης αντιμέτωπος με ποινή καταδίκης εως είκοσι μήνες…. – xOrisOria News\nΠεριφερειάρχης αντιμέτωπος με ποινή καταδίκης εως είκοσι μήνες….\nDate: 26 Οκτωβρίου, 2012\nΣτη γειτονική Ιταλία ο περιφερειάρχης της Απουλίας και επικεφαλής του κόμματος Αριστερά κι Ελευθερία, Νίκι Βέντολα, κατηγορείται για κατάχρηση εξουσίας από την εισαγγελία του Μπάρι.\nΗ υπόθεση αφορά τον διορισμό …\nαρχίατρου στο δημόσιο νοσοκομείο Σαν Πάολο. Ο διορισθείς φέρεται να ευνοήθηκε από τον Βέντολα, σε συνεργασία με\nτην επικεφαλής του τοπικού Εθνικού Συστήματος Υγείας, Λέα Κοζεντίνο.\nΠριν από τρία χρόνια ο Βέντολα ίδρυσε το “Κόμμα της Αριστεράς και της Οικολογίας” που αποτελεί συνένωση μικρότερων σχηματισμών. Αυτή τη στιγμή οι δημοσκοπήσεις τους δίνουν ένα ποσοστό της τάξης του 6%.\nΠέρα και πάνω από όλα αυτά ο 54χρονος Νίκι Βέντολα θεωρείται ένας από τους πλέον χαρισματικούς πολιτικούς της Ιταλίας – σε βαθμό που ο τύπος τον αποκαλεί “ο ιταλός Ομπάμα”. Και σε λίγους μήνες ίσως να είναι ο επόμενος πρωθυπουργός της.\n«Αν καταδικαστώ θα εγκαταλείψω την δημόσια ζωή, περιμένω με ηρεμία την απόφαση διότι γνωρίζω ότι δεν φέρω καμία απολύτως ευθύνη», δήλωσε ο Ιταλός πολιτικός, ο οποίος, ως σήμερα, συμμετείχε στην κούρσα για το χρίσμα του υποψήφιου πρωθυπουργού του κόμματος.\nΗ ετυμηγορία της ιταλικής δικαιοσύνης αναμένεται να ανακοινωθεί την 31η Οκτωβρίου. Σε περίπτωση καταδίκης του ο Βέντολα αντιμετωπίζει ποινή είκοσι μηνών φυλάκισης.\nΟΛΑ ΣΤΗΝ ΦΟΡΑ!!! Έτσι γίνονται τα πιο εντυπωσιακά…μαγικά ( 1,038 )


Ρουμάνος πρώην ποδοσφαιριστής, καθηλωμένος σε καροτσάκι αποκαλύπτει την εμπειρία του στον δρόμο του Θεού - Pentapostagma.gr : Pentapostagma.gr\nΡουμάνος πρώην ποδοσφαιριστής, καθηλωμένος σε καροτσάκι αποκαλύπτει την εμπειρία του στον δρόμο του Θεού\nΔημοσίευση: 16 Μαΐου 2019, 2:39 μμ\n«Η πίστη μου στο Θεό με βοήθησε να ανακαλύψω μέσα μου αυτό που πραγματικά είμαι και όχι αυτό που ήθελα να φαίνομαι.,Ότι μου συμβαίνει κάθε μέρα με κάνει να επιστρέφω εκεί απ’όπου ξεκινήσαμε όλοι,δηλαδή στο Θεό. Σαν να μην σε ενοχλεί που είσαι στην καρότσι και αισθάνεσαι πως έχεις ίδιες πιθανότητες με όλον τον κόσμο.Πλούσιους και φτωχούς,υγιείς και ασθενείς.\n«Στον πολύ κόσμο οι ποδοσφαιριστές δεν δίνουν την εντύπωση ανθρώπων με μεταφυσικές ανησυχίες,εγώ όμως είχα συμπαίχτες και φίλους-ποδοσφαιριστές με μεγάλη πίστη.Χάρη σε αυτούς ακολούθησα αυτόν τον δρόμο.Δύο χρόνια μετά το ατύχημα αποφάσισα να βαπτιστώ ορθόδοξος.Μετά από δύο χρόνια αναζητήσεων,ερωτοαποκρίσεων και προσκυνημάτων(μεταξύ των οποίων και στην Μονή Βατοπαιδίου κατόπιν προτροπής του ιδιοκτήτη της Στεάουα Βουκουρεστίου Τζίτζι Μπέκαλι)άρχισε να μου αρέσει αυτός ο κόσμος.\nΜου αρέσει να διαβάζω, μου αρέσει να συζητώ με γέροντες σε κάποιο μοναστήρι. Μετά το ατύχημα έθεσα πολλές ερωτήσεις. Γιατί; ήταν η αγαπημένη μου ερώτηση. Γιατί σε εμένα; Μετά την πρώτη εξομολόγηση μου »ανοίχθηκε ένα παραθυράκι». Εγώ νόμιζα τον εαυτό μου κάτι σημαντικό και μετά αναρωτιόμουν τι κάνω τώρα;\nΑρχιεπίσκοπος Ιερώνυμος: «Παράδειγμα προς μίμηση»-Τι είπε για το Κέντρο Γεροντολογίας και Προνοιακής Υποστήριξης\n6:05 μμ - Εκκλησία της Ελλάδος\nΜοσχάτο: Ανείπωτη η τραγωδία για τους γονείς της 14χρονης-Λιποθύμησαν μόλις είδαν το άψυχο σώμα-Εικόνες\n5:54 μμ - Κοινωνία\nWikipedia κατά Τουρκίας: Προσφυγή στο Ευρωπαϊκό Δικαστήριο για το παράνομο μπλοκάρισμα της σελίδας\n5:42 μμ - Τουρκία\n5:32 μμ - ΟΣΦΠ\n5:25 μμ - Διατροφή\nΕίδα στον ύπνο μου πως επισκέφθηκα τον Παράδεισο κι ένας άγγελος ανέλαβε να με ξεναγήσει. Περπατούσαμε δίπλα – δίπλα σε\nΤο ιερό λείψανο του Αγίου που πέταξαν οι Τούρκοι σε χώρο ακαθαρσιών\nO Άγιος Παύλος ο Πελοποννήσιος ο Οσιομάρτυρας τιμάται από την εκκλησία μας στις 22 Μαΐου. Τα Ιερά Λείψανα του Αγίου\nΗ εκκλησία μας τιμά τον Νεοιερομάρτυρα Άγιο Φιλούμενο, στις 29 Νοεμβρίου και το ευωδιάζον και θαυματουργό σκήνωμά του βρίσκεται εντός\nΤην ώρα που κάποιοι δεν θέλουν να βλέπουν σε δημόσιους χώρους ιερές εικόνες της θρησκείας μας, η παρακάτω ιστορία, είναι\nΗ ανατριχιαστική ιστορία που συγκλονίζει: «Έκλαψε η Παναγία και θέλω να μου φέρετε τα δάκρυά της. Κλαίει για τον Σπύρο μου»\nΗ αφήγηση ένος συγκλονιστικού θαύματος από μία μητέρα, που ενώ έχανε τον γιο της, σώθηκε χάρη στην Παναγία και τους


Τα παιδιά της εξόδου στον αληθινό κόσμο | SDNA\nΤα παιδιά της εξόδου στον αληθινό κόσμο\n14 Οκτωβρίου 2015, 00:02\nΤελευταία ανανέωση: 14 Οκτωβρίου 2015, 00:02\n«Η πρόκριση της Αλβανίας στο EURO 2016 είναι η ιστορία της (πριν 25 χρόνια) εξόδου των Αλβανών, απ’ την απομόνωση, στον αληθινό κόσμο». Γράφει ο Αλέξης Σπυρόπουλος.\nΤο ποδόσφαιρο αποτυπώνει την ιστορία. Διότι παρακολουθεί το σύγχρονο έπος, μιας ανθρωπότητας ταραγμένης. Συγκεχυμένης. Μετακινούμενης. Η πρόκριση της Αλβανίας στο EURO 2016 είναι η ιστορία της (πριν 25 χρόνια) εξόδου των Αλβανών, απ’ την απομόνωση, στον αληθινό κόσμο. Τα παιδιά εκείνης της εξόδου είναι η γενιά που οδήγησε την Εθνική σε τούτο το επίτευγμα. Μαθαίνεις το διαφορετικό, το καλύτερο. Αναμειγνύεσαι σ’ αυτό, αφομοιώνεσαι. Στο τέλος, το ανταγωνίζεσαι.\nΗ ιστορία μοιάζει, σ’ ένα βαθμό, με τη σημασία που είχε και με τον ρόλο που έπαιξε, στο ελληνικό θαύμα του 2004, η έξοδος Ελλήνων διεθνών σε ευρωπαϊκά κλαμπ. Ανταγωνίζεσαι με καλύτερες πιθανότητες, ό,τι ξέρεις. Ο,τι εξοικειώνεσαι. Ο,τι απομυθοποιείς. Πάντοτε είναι πιο δύσκολο, ό,τι δεν ξέρεις. Η υπεροχή των Ελλήνων του 2004, έναντι προγενέστερων με πιο πλούσιο ταλέντο, ήταν αυτό. Η απομυθοποίηση του αντιπάλου. Των Αλβανών, επίσης.\nΜε την Αλβανία η Ελλάδα παλαιότερα έπαιξε, σε προκριματικούς ομίλους και σε φιλικά, αρκετές φορές. Οσες, για να ξέρουμε πως οι σημερινοί Αλβανοί δεν είναι κάτι το πολύ ιδιαίτερο μπροστά στον Τάρε, στον Ντεμολάρι, στον Ράκλι, στον Μπελάι απ’ το Αργυρόκαστρο, στον Λεκμπέλο, στον Στρακόσα, στον Μπούσι. Απλώς, οι σημερινοί ευτυχούν να είναι ενταγμένοι σε άλλο πλαίσιο νοοτροπίας και οργάνωσης. Ο,τι έχουν, δεν σκορπίζεται αριστερά και δεξιά. Διοχετεύεται στο κοινό κανάλι.\nΕγινε, στην περίπτωσή τους, μ’ ένα Ιταλό Ρέχαγκελ. Τον Ντε Μπιάζι. Παίκτες ο καθένας του 5 και του 6, όλοι μαζί να παίζουν για 7. Μοιάζουμε, οι ιστορίες μας, πολύ. Ακόμη και…στο Γερεβάν. Κάποτε, καθ’ οδόν προς την Πορτογαλία, η Εθνική είχε περάσει από εκεί μ’ ένα γκολ του Βρύζα. Η νίκη-κλειδί βγήκε σκάρτη, ότι τάχα την είχε κανονίσει ένας Αρμένιος, πρώην της Καβάλας, ο Σουκιασιάν. Το σίριαλ κράτησε μερικές ημέρες.\nΤώρα, το Μπαλκάν Καφέ βγάζει σκάρτη τη νίκη της Αλβανίας στο Γερεβάν. Πράγματα «της στιγμής». ‘Η του φθόνου. Πράγματα που, σε μικρό βάθος χρόνου, καταδικάζονται στην αιώνια λησμονιά. Ποιος θυμάται σήμερα, με όσα γεγονότα έφερε το κύμα των επόμενων 10-12 ετών, τον Σουκιασιάν; Δεν είναι, καν, αστερίσκος στη διήγηση. Το κύμα, μπορείς μονάχα να το καθυστερήσεις. Το πολύ-πολύ. Να το σταματήσεις, ποτέ.\nΜία βασική διαφορά, υπάρχει. Ο Ρέχαγκελ έκανε δυο βόλτες γύρω-γύρω, βρήκε τους 25-30, αυτοί ήταν, σεσημασμένοι, άλλοι δεν υπήρχαν, τους μάζεψε, τους έβαλε στο κανάλι, προχώρησε. Η Αλβανία, τα δικά της παιδιά, πολλά δεν τα ήξερε. Εψαξε να τα βρει, στο χάος των συλλόγων (και των ακαδημιών συλλόγων) ανά την Ευρώπη. Υστερα, ένα εξίσου πολύπλοκο κομμάτι, να τα στρατολογήσει. Τους καλύτερους, ήδη τους είχαν στρατολογήσει οι δεύτερες πατρίδες. Οι τόποι που τους υιοθέτησαν.\nΟι δεύτερες πατρίδες τους έδιναν το καριερίστικο πλεονέκτημα. Ελβετία, παίζεις Μουντιάλ και EURO. Αλβανία, ποτέ. Η Αλβανία δεν έδινε, καν, ένα σοβαρό περίγραμμα λειτουργίας. Και να μη σε είχε στρατολογήσει η δεύτερη πατρίδα, πάλι η πρώτη ήταν χάσιμο χρόνου. Πολλοί, εάν μοναδική επιλογή ήταν η Αλβανία, προτιμούσαν να μη παίζουν σε Εθνική και ν’ αφοσιωθούν στους συλλόγους. Όχι πια. Οι επόμενοι καλύτεροι, έχουν το πειστικό δείγμα.\nΜερικοί απ’ τους επόμενους καλύτερους της Αλβανίας, ζουν ανάμεσά μας. Είναι συμμαθητές των παιδιών μας, στο σχολείο. Συμπαίκτες τους, στην ακαδημία της γειτονιάς. Η τάξη που έρχεται. Η ελπίδα. Ότι αυτή η φουρνιά, τα παιδιά που μεγαλώνουν μαζί, τα παιδιά που παίζουν μαζί, τα παιδιά που δεν νιώθουν να υπάρχει καμία διαφορά και καμία απόσταση των μεν από τα δε, στην ενηλικίωσή τους θα έχουν ξεπεράσει τις υστερίες και τις ψυχώσεις που ακόμη, προς το παρόν, αντέχουν.\nΌπως ο Φάνης Γκέκας κάνει τον ορθόδοξο-χριστιανικό σταυρό του (επειδή ταυτίζεται με αυτόν) στα γήπεδα της μουσουλμανικής Τουρκίας και τούτο δεν μεθερμηνεύεται σαν συγκεκαλυμμένη προπαγάνδα «πάλι με χρόνια με καιρούς πάλι δικά μας θα ‘ναι», όπως οι οπαδοί του ΑΠΟΕΛ κυματίζουν την ελληνική σημαία (επειδή ταυτίζονται με αυτήν) στην κερκίδα τους και τούτο δεν υποκρύπτει κάποιο κίνημα ξεσηκωμού για την Ενωση με τη μητέρα-Ελλάδα, το ίδιο 23 αλβανόπουλα ένωσαν τα χέρια σε σχήμα αετού (επειδή ταυτίζονται με αυτό) στη σέλφι του Γερεβάν και τούτο δεν σημαίνει ότι αύριο-μεθαύριο βγαίνουν στο αντάρτικο να πολεμήσουν για τη Μεγάλη Ιδέα…


6/11/2011 - 13/11/2011 | Φοιτητικό κίνημα\nΤι να πρωτοσχολιάσει κανείς σε αυτό το μικρό θαύμα απ' όλες τις απόψεις. Αν και ξεκινά από το θεωρητικό υπόβαθρο της θεωρίας του ανθρώπινου κεφαλαίου, το ίδιο το πλούσιο υλικό ξεπηδά και αποδεικνύει τον περιορισμένο χαρακτήρα των θεωρητικών εργαλείων. Αν τελικά η εργασία των φοιτητών αποτελεί σε μεγάλο βαθμό προϋπόθεση της συνέχισης των σπουδών δεν καταριπτεται η παραδοχή της θεωρίας του ανθρωπινου κεφαλαίου που βλέπει τις σπουδές ως παραίτηση από την άμεση αναζήτηση μισθού και τους δινει το χαρακτήρα επένδυσης; Αν εν τέλει η καταλληλότερη μορφή φοιτητικής εργασίας είναι επί του τομέα σπουδών, σε τι διαφέρει από την πρακτική άσκηση; Μήπως εντέλει έχουμε μια υποδιαμόρφωση ξοδευόμενη εργατική δύναμη και όχι ένα αραχτό ανθρώπινο κεφάλαιο; Μας επιτρέπει το γεγονός ότι το ξόδεμα της εργατικής δύναμης και οι σπουδές διαχωρίστηκαν μεταξύ δυο εργατών έναν εν ενεργεία και έναν δυνάμει να θεωρήσουμε τον δεύτερο έναν ανθρώπινο κεφαλαιοκράτη; Είμαστε σίγουροι ότι ο συγγραφέας θα αναμετρηθεί και ο ίδιος με τα παραπάνω ερωτήματα και περιμένουμε με ανυπομονησία τη δουλειά του.\nΠλούσιο εμπειρικό υλικό πολύ καλά επεξεργασμένο, με στοιχεία απο χώρες της ΕΕ, τις ΗΠΑ, την Κίνα , και την Ελλάδα εννοείται. Απαραίτητη η συστηματική μελέτη του από κάθε στοιχείο του φοιτητικού κινήματος που θέλει να αυτοαποκαλείται συνειδητό.\nΑναρτήθηκε από Foithtiko Kinhma στις 11:34 μ.μ. 0 σχόλια\nΕτικέτες Π.Μαγαλιός, ΣΤΑΤΙΣΤΙΚΑ ΣΤΟΙΧΕΙΑ\nΑύριο το πανελλαδικό συλλαλητήριο των σπουδαστών ΤΕΙ\nΣτις 12 το μεσημέρι στην Ομόνοια, το πανελλαδικό αγωνιστικό ραντεβού του Μετώπου Αγώνα Σπουδαστών\nΣπουδαστές απ' όλη τη χώρα θα συγκεντρωθούν αύριο, στις 12 το μεσημέρι, στην Ομόνοια, για να διαδηλώσουν ενάντια στην υπολειτουργία των ΤΕΙ, δηλώνοντας ότι δεν πρόκειται να ανεχθούν το «χάος», που υπάρχει στα ιδρύματα, από τη μείωση των εκτάκτων καθηγητών και τους πετσοκομμένους προϋπολογισμούς. Τα παραπάνω ήρθαν να προστεθούν στα μόνιμα προβλήματα των ΤΕΙ (κόστος για τα αναλώσιμα, ελλιπής υλικοτεχνική υποδομή κ.ά.), αλλά και στην εφαρμογή του νόμου - πλαίσιο για την Ανώτατη Εκπαίδευση.\nΟι σπουδαστές ανταποκρίνονται στο κάλεσμα του Μετώπου Αγώνα Σπουδαστών (ΜΑΣ) για το πανελλαδικό συλλαλητήριο, και σχετικές αποφάσεις έχουν πάρει, μεταξύ άλλων, η Γενική Συνέλευση της ΣΓΚΤΣ του ΤΕΙ Αθήνας, του ΤΕΙ Λαμίας, των Οικοτρόφων της Εστίας Καλαμάτας, ο Σύλλογος του ΤΕΙ Σπάρτης, οι επιτροπές ετών του τμήματος Ηλεκτρονικής και Αυτοματισμού της ΣΤΕΦ του ΤΕΙ Πειραιά και η επιτροπή πρώτου έτους Δομικών Εργων της ΑΣΠΑΙΤΕ. Συνελεύσεις θα γίνουν και σήμερα.\nΣημειώνουμε πως στις τοπικές κινητοποιήσεις που έχουν γίνει όλο το προηγούμενο διάστημα έρχεται να προστεθεί και η σημερινή του Συλλόγου της ΣΓΚΤΣ για δωρεάν πάσο. Χτες έγινε κινητοποίηση των δυνάμεων του Μετώπου Αγώνα Σπουδαστών και του ΠΑΜΕ στην Πάτρα για την κατάσταση στο ΤΕΙ. Η κινητοποίηση έγινε στην Αποκεντρωμένη Διοίκηση Πελοποννήσου - Δυτικής Ελλάδας και Ιονίου, όπου δηλώθηκε πως δεν υπάρχει αρμοδιότητα για τα θέματα Παιδείας και τα αιτήματα... θα μεταφερθούν αρμοδίως.\nΟύτε ευρώ για σίτιση - στέγαση - μετακίνηση - βιβλία - αναλώσιμα - υλικά εργαστηρίων. Εστιατόρια, κυλικεία στην ευθύνη του κράτους. Τώρα να δοθούν δωρεάν τα ΠΑΣΟ.\nΜηνιαίο επίδομα ενοικίου και σίτισης 600 ευρώ σε όλους τους φοιτητές που είναι από άλλες πόλεις. Απαγόρευση διακοπής ΔΕΗ - ΟΤΕ - ΕΥΔΑΠ σε όλους τους σπουδαστές που σπουδάζουν μακριά από το σπίτι τους.\nΠρακτική άσκηση με μισθό και ασφάλιση στην ευθύνη του ιδρύματος. Πληρωμή των δεδουλευμένων των πρακτικάριων.\nΜονιμοποίηση εκτάκτων, αύξηση του διδακτικού προσωπικού.\nΜόνιμη - πλήρης και σταθερή δουλειά για όλους. Οχι στους μισθούς των 501 ευρώ μέχρι τα 25, όχι στην ανασφάλιστη εργασία και ελαστική εργασία.\nΜέτρα στήριξης των εργαζόμενων φοιτητών (απογευματινά εργαστήρια, άδεια με αποδοχές στην εξεταστική κ.ά.).\nΑναρτήθηκε από Foithtiko Kinhma στις 11:03 μ.μ. 0 σχόλια\nΚατά το διάστημα Σεπτεμβρίου -Νοέμβριου του 2005, στην Ξάνθη και Κομοτηνή έγιναν κινητοποιήσεις ενάντια στην ιδιωτικοποίηση της σίτισης που προωθούσε το πρυτανικό σχήμα, στα πλαίσια των συνολικότερων επιλογών ΝΔ -ΕΕ για χτύπημα της δημόσιας δωρεάν εκπαίδευσης. Ο Σύλλογος Φοιτητών της πολυτεχνικής σχολής Ξάνθης με αλλεπάλληλες Γενικές Συνελεύσεις το κατήγγειλε και προχώρησε σε δυναμικές κινητοποιήσεις οι οποίες είχαν ως αποτέλεσμα απειλές εναντίον συνδικαλιστών φοιτητών που πρωτοστάτησαν στις κινητοποιήσεις τόσο από τον πρύτανη κ. Καραμπίνη, όσο και από τον αντιπρύτανη κ. Σιμόπουλο.\nΑξίζει να σημειωθεί ότι οι χειρισμοί του πρυτανικού σχήματος στο συγκεκριμένο ζήτημα και η εμμονή του να ξεμπερδεύει με το κεκτημένο της δημόσιας και δωρεάν σίτισης είχαν οδηγήσει το Δ.Π.Θ στην κατάρτιση δυο συμβάσεων -μια με το Εθνικό Ίδρυμα Νεότητας και μια με τον ιδιώτη επιχειρηματία Χούτο- που αφορούσαν και οι δύο την παροχή των ίδιων υπηρεσιών. Ο Σύλλογος Φοιτητών δεν αναγνώρισε τη σύμβαση με την επιχείρηση του εργολάβου Χούτου.\nΑναρτήθηκε από Foithtiko Kinhma στις 10:10 μ.μ. 0 σχόλια\nΜετά τα φαινόμενα μαθητές να λιποθυμούν στα σχολεία τους από ασιτία, έρχονται τα φαινόμενα ασιτίας σπουδαστών. Ο πρόεδρος του ΤΕΙ Λαμίας Σταύρος Καρκάνης κατάγγειλε πως φοιτητές του είπαν πως είχαν δυο μέρες να φάνε. Φαινόμενα που είναι αποτέλεσμα των περικοπών που έχουν γίνει ακόμα και στα κονδύλια για τη σίτιση των φοιτητών. Τα ίδια φαινόμενα ισχύουν και στο ΤΕΙ Καβάλας ομολόγησε ο πρόεδρος του Ιδρύματος Θανάσης Μητρόπουλος.\nΟ πρόεδρος του ΤΕΙ Λαμίας μιλώντας στην Ελευθεροτυπία σημείωσε πως ενώ στη φοιτητική Λέσχη έτρωγαν 2.500 σπουδαστές, το υπουργείο τους υποχρέωσε, μειώνοντας τα κονδύλια, να βγάλουν φέτος κάρτες σίτισης για 1.300 φοιτητές. Έφτασαν μάλιστα στο σημείο οι ίδιοι οι σπουδαστικοί σύλλογοι να ζητήσουν από τον εστιάτορα να μειώσει τις μερίδες για να μπορούν να φάνε περισσότεροι!!!\nΓια άλλη μια φορά χθες ο πρόεδρος του ΤΕΙ Καβάλας, μιλώντας αυτή τη φορά στο Στούντιο 7, τόνισε το πρόβλημα με τη σίτιση. Δεν είναι μόνο ότι μειώνονται τα κονδύλια, αλλά και αυτά τα μειωμένα δεν φτάνουν ποτέ στα Ιδρύματα.\nΕιδικότερα όπως είπε πέρσι (ακαδημαϊκό έτος 2010 – 2011 ) ζήτησαν 2 εκατομμύρια ευρώ για τη σίτιση, αλλά το υπουργείο τους ενέκρινε 1,5 εκατ. ευρώ. Με βάση αυτό το ποσό και υπολογίζοντας ένα ΦΠΑ 13% που ίσχυε τότε, εξέδωσαν 2.500 κάρτες σίτισης για αντίστοιχο αριθμό σπουδαστών. Τον Μάρτιο τους ανακοίνωσε το υπουργείο πως το κονδύλι από 1,5 εκατ. ευρώ, μειώνεται σε 1,350 εκατ. ευρώ. Όμως μέχρι τώρα έχει καταβληθεί μόνο μια δόση των κονδυλίων ύψους 650.000 ευρώ!\nΑπό το Μάιο και μετά δεν έχουν πάρει ούτε ένα ευρώ, ο εστιάτορας είναι απλήρωτος και αντιμετωπίζει έντονο πρόβλημα, ενώ στο μεταξύ αυξήθηκε και ο ΦΠΑ στο 23%. Αυτός ο ΦΠΑ ο αυξημένος δυστυχώς ισχύει και στις φοιτητικές Λέσχες!!! Στο μεταξύ έγινε και νέα μείωση του συνολικού κονδυλίου σε 1,250 εκατ. ευρώ.\nΟ Θανάσης Μητρόπουλος αναρωτήθηκε «πώς να κάνουμε σχεδιασμό έτσι;». Έχει απευθυνθεί αρκετές φορές στο υπουργείο Παιδείας για το θέμα αυτό και ανέφερε χαρακτηριστικά την παρέμβασή του τον περασμένο Μάρτιο στην αρμόδια υπηρεσία του υπουργείου Παιδείας: «Ζήτησα κάποια χρήματα για να δώσω στον εστιάτορα, που έχουμε άνοιγμα απέναντί του. Η απάντηση ήταν δεν μπορεί να κάνει υπομονή ο εστιάτορας; Τους είπα πως ο εστιάτορας να κάνει υπομονή, αλλά οι 7 εργαζόμενοι σε αυτόν, που παίρνουν 600 και 700 ευρώ μισθό τι υπομονή να κάνουν; Οι άνθρωποι δεν γνωρίζουν την πραγματικότητα».\nΓια την τωρινή ακαδημαϊκή χρονιά το υπουργείο Παιδείας τους ενέκρινε κονδύλι 1,350 εκατ. ευρώ για τη σίτιση, αλλά πολύ αμφιβάλλει ο πρόεδρος, αν θα καταβληθεί, αφού ακόμα οφείλονται τα περσινά. Με βάση τις φετινές εντολές του υπουργείου, εξέδωσαν λιγότερο αριθμό καρτών σίτισης, από 2.500 πέρσι, φέτος μόνο 1.600. «Έχουμε 6.000 ενεργούς φοιτητές και βγάλαμε κάρτες σίτισης μόνο για 1.600» είπε χαρακτηριστικά.\nΠριν λίγο διάστημα στα πλαίσια επαφών που είχε με την υπουργό Άννα Διαμαντοπούλου έθεσε και πάλι το θέμα της σίτισης και όπως είπε η απάντηση ήταν η ίδια, δηλαδή παραπέμπουν στις εντολές της τρόικας!!! Και ο Θανάσης; Μητρόπουλος επισήμανε πως δεν μπορεί να δίνει εντολές η τρόικα για τη σίτιση, είναι θέμα διαχείρισης του υπουργείου…\nΑναρτήθηκε από Foithtiko Kinhma στις 9:12 μ.μ. 0 σχόλια


Γαστρονομική υπερπαραγωγή | Ταξιδιωτικά Νέα | Η ΚΑΘΗΜΕΡΙΝΗ\nΤΑΞΙΔΙΩΤΙΚΑ ΝΕΑ 11.04.2019\nΤο Dawn Lounge Bar με τη μοντέρνα επίπλωση. (Φωτογραφία: Francisco Nogueira/www.francisconogueira.com)\nΜετά από ριζική ανακαίνιση, το Palacio Chiado στη Λισαβόνα, ένα παλάτι του 1781 όπου συναθροίζονταν αριστοκράτες, bon vivants και μποέμ προσωπικότητες της εποχής, συνδυάζει σήμερα τη γαστρονομική εμπειρία με πληθώρα καλλιτεχνικών δρώμενων.\nΣτις εντυπωσιακές ψηλοτάβανες σάλες του θα βρείτε επτά χώρους εστίασης με την υπογραφή του σεφ Manuel Boia. Οι τοιχογραφίες, τα βιτρό και κάθε διακοσμητική λεπτομέρεια συντηρήθηκαν με σεβασμό και οι αίθουσες συνδυάζουν το μοντέρνο με το διαχρονικό. Στο ισόγειο η μεγάλη σάλα ονομάστηκε The Dawn Lounge Bar και προσφέρεται για χαλαρό ποτό μετά τη δουλειά.\nΌσοι προτιμούν το κρασί επιλέγουν τη Sala das Sabinas. (Φωτογραφία: Francisco Nogueira/www.francisconogueira.com)\nΣτην Confeitaria do Palacio σερβίρονται κλασικά πορτογαλέζικα γλυκά, ενώ για τα signature coctails του μπαρ Junot θα πάτε στο φουαγέ του πρώτου ορόφου, με το χρυσαφένιο άγαλμα ενός λιονταριού να κρέμεται σε ύψος 10 μ. Στη Sala das Sabinas θα βρείτε μια εκλεκτή λίστα κρασιών, κρύα πλατό και εξαιρετικά τάπας.\nΣτην αριστερή πτέρυγα του παλατιού, στις κουζίνες της Sala de Baile και της Sala Arabe δοκιμάστε ποικιλία γεύσεων, από ιταλικά πιάτα μέχρι οστρακοειδή.


5ος στον κόσμο ο Τσιτσιπάς – VoriaNews Ειδήσεις\nΟ Στέφανος Τσιτσιπάς παρέμεινε 5ος στην παγκόσμια κατάταξη με 5.925 βαθμούς. Επικεφαλής της κατάταξης παραμένει πάντα ο Νόβακ Τζόκοβιτς, ακολουθεί ο θριαμβευτής του Ρολάν Γκαρός, Ραφαέλ Ναδάλ, ενώ τρίτος είναι ο Ντομινίκ Τιμ. Η πρώτη δεκάδα της παγκόσμιας κατάταξης έχει ως εξής:\n7. Αλεξάντερ Ζβέρεφ (Γερμανία) 4.855\n8. Αντρέι Ρουμπλιέφ (Ρωσία) 3.429\n9. Ντιέγκο Σβάρτζμαν (Αργεντινή) 3.180\nΠερισσότεροι από χίλιοι μαχητές από τη Συρία μετέβησαν την Παρασκευή στο Ναγκόρνο Καραμπάχ, σύμφωνα με το ρωσικό ειδησεογραφικό πρακτορείο Ria Novosti, επικαλούμενο πηγή που αναφέρει ότι «ετοιμάζεται και η αποστολή άλλης μιας ομάδας τις επόμενες μέρες». Νωρίτερα, ο Σύρος πρόεδρος Μπασάρ Αλ Άσαντ σε συνέντευξή του στο Ria Novosti είχε […]


Η απέλπιδα προσπάθεια της Σεντ Ετιέν για τον Σισέ και ο αντικαταστάτης ·\nHome ΠΟΔΟΣΦΑΙΡΟ CHAMPIONS LEAGUE Η απέλπιδα προσπάθεια της Σεντ Ετιέν για τον Σισέ και ο αντικαταστάτης\nΈναν στόπερ με τα χαρακτηριστικά του Παπέ Σισέ ζήτησε από τη διοίκηση της Σεντ Ετιέν ο Κλοντ Πιελ. Εάν εξαρτιόταν από εκείνον, ο Γάλλος προπονητής θα κρατούσε στο «Ζοφρουά Γκισάρ» τον κεντρικό αμυντικό του Ολυμπιακού, αλλά το οικονομικό φαντάζει αξεπέραστο εμπόδιο.\nΣύμφωνα με την γαλλική ιστοσελίδα «le10sport», ο Πιέλ έχει εντοπίσει έναν στόπερ που μοιάζει στον Σισέ στη Ligue 2. Στην ίδια «δεξαμένη» από την οποία ξεχώρισε και ο ποδοσφαιριστής των «ερυθρολεύκων».\nΠρόκειται για τον 23χρονο Ζιλιέν Σελεστίν, της Ροντέν, ο οποίος έχει τη γαλλική υπηκοότητα και έχει ύψος 1,91μ. Ο Σελεστίν δεν έχει την εμπειρία του Σισέ, αλλά έχει παρεμφερή σωματότυπο και παρόμοιο αγωνιστικό στυλ, ενώ κοστίζει λιγότερο.\nΠάντως, η ιστοσελίδα επισημαίνει πως η Σεντ Ετιέν θα καταβάλλει μία ύστατη προσπάθεια για να διατηρήσει τον Σισέ στο ρόστερ της, παρά τη διαφορά με τον Ολυμπιακό.


Βολές κατά των Ξανθού - Πολάκη από τον υπουργό Υγείας\nΕυθείες βολές κατά του τέως υπουργού Υγείας Ανδρέα Ξανθού και του τέως αναπληρωτή υπουργού Υγείας Παύλου Πολάκη εξαπέλυσε σήμερα το πρωί, στη συνέντευξή του στον ΑΝΤ1, ο υπουργός Υγείας Βασίλης Κικίλιας, σχετικά με την οικονομική κατάσταση των νοσοκομείων του ΕΣΥ της χώρας μας για το 2019.\nΚικίλιας προς Πολάκη: Θα καλύψουμε ό,τι χρειαστεί για τον εθελοντή\nΧαρακτηριστικά, ο Βασίλης Κικίλιας ανέφερε τα εξής:\n«Είναι πάρα πολύ κομβικό θέμα. Τα νοσοκομεία μας παραδοσιακά είχαν θέμα το Νοέμβριο, όχι τον Αύγουστο και το Σεπτέμβριο. Και πήγαινε ο εκάστοτε Υπουργός Υγείας στον Υπουργό Εθνικής Οικονομίας και από τα αδιάθετα έπαιρνε ένα ποσό προκειμένου να συμπληρώσει τις πιστώσεις και να βγει η χρονιά, όπως πολύ σωστά λέτε.


Ξεκίνησε το χριστουγεννιάτικο μπαζάρ της Εταιρείας Προστασίας Ατόμων με Αυτισμό Δ.Α.Δ Καστοριάς (φωτογραφίες) - Φωνή της Καστοριάς\nΞεκίνησε το χριστουγεννιάτικο μπαζάρ της Εταιρείας Προστασίας Ατόμων με Αυτισμό Δ.Α.Δ Καστοριάς (φωτογραφίες)\nΈως τις 6 Ιανουαρίου θα διαρκέσει το χριστουγεννιάτικο μπαζάρ της Εταιρείας Προστασίας Ατόμων με Αυτισμό Δ.Α.Δ Καστοριάς, το οποίο ξεκίνησε χθες.\nΣτο μπαζάρ που γίνεται στον χώρο της Εταιρείας (επί της οδού Κορυτσάς 9) , μπορεί κανείς να βρει διάφορα χειροποίητα είδη τα οποία έφτιαξαν με μεράκι τα μέλη και οι εθελοντές της και τα διαθέτουν σε προσιτές τιμές.\n«Αφού ευχαριστήσω όλους τους συμπολίτες μας που στέκονται τόσα χρόνια κοντά μας, θα ήθελα για μια ακόμη χρονιά να τους καλέσω να επισκεφθούν το μπαζάρ μας. Να έρθουν να δουν τα εργαστήριά μας, να γνωρίσουν αρκετά από τα προστατευόμενα μέλη μας, να ενημερωθούν για το έργο μας.\nΝα αισθανθούν τα παιδιά μας ότι μας σκέφτονται οι άλλοι. Δεν μας ξεχωρίζουν. Δεν είμαστε κάτι το διαφορετικό», δήλωσε η εθελόντρια της Εταιρείας Προστασίας Ατόμων με Αυτισμό Δ.Α.Δ Καστοριάς, Πηνελόπη Μαυρίδου.\nΤο μπαζάρ λειτουργεί καθημερινά από τις 11:30 το πρωί έως τη 1:30 το μεσημέρι.\nΗ Χριστουγεννιάτικη γιορτή της Δημοτικής Βιβλιοθήκης Καστοριάς\nΠρόγραμμα "Ηλιαχτίδα Ζωής" - Κέλετρον Αγάπη για το Παιδί (video)


ΔΙΕΘΝΕΣ ΝΟΜΙΣΜΑΤΙΚΟ ΤΑΜΕΙΟ – ΑΤΤΙΚΑ ΝΕΑ\nΕτικέτα: ΔΙΕΘΝΕΣ ΝΟΜΙΣΜΑΤΙΚΟ ΤΑΜΕΙΟ\nΑν και η καμπύλη θανάτου Covid-19 φλερτάρει από καιρό με τη μηδενική γραμμή σε όλο τον κόσμο, οι κυβερνήσεις συνεχίζουν να παρενοχλούν τους πληθυσμούς τους σε κατάσταση πανικού, να τους ...\n3 σχόλια στο Η απόλυτη αποκάλυψη της ΠΑΓΚΟΣΜΙΑΣ ΑΠΑΤΗΣ ΤΟΥ ΚΟΡΟΝΟΪΟΥ! Ενας αγορασμένος πλανήτης. Γιατί σχεδόν όλα τα κράτη ευνοούν μια ιατρική δικτατορία; / 4 Οκτωβρίου, 2020 / ΔΙΕΘΝΕΣ ΝΟΜΙΣΜΑΤΙΚΟ ΤΑΜΕΙΟ, ΚΟΡΟΝΟΙΟΣ, Κορυφαίο, ΚΥΒΕΡΝΗΣΗ ΜΗΤΣΟΤΑΚΗ, ΜΙΧΑΛΗΣ ΧΡΥΣΟΧΟΪΔΗΣ, ΠΑΓΚΟΣΜΙΑ ΤΡΑΠΕΖΑ, ΠΡΩΤΟ ΘΕΜΑ


Παραμένει στο καλαντάρι το Γκραν Πρι της Βαρκελώνης | naftemporiki.gr\nΣάββατο, 03 Αυγούστου 2019 13:31\nΑνοιχτό είναι το ενδεχόμενο το καλαντάρι της Φόρμουλα Ένα για το 2020 να περιλαμβάνει τον αριθμό ρεκόρ των 22 αγώνων, καθώς η κυβέρνηση της Καταλονίας ενέκρινε μονοετή επέκταση της συμφωνίας για τη διεξαγωγή του γκραν πρι στη Βαρκελώνη.\nΤο συμβόλαιο της Βαρκελώνης έληξε μετά το φετινό αγώνα (12/5), που θεωρείτο από τους πιο… επίφοβους για να «κοπούν». Οι αρχές της Καταλονίας ανακοίνωσαν πως ενέκριναν την υπογραφή επέκτασης της συμφωνίας για το 2020.\nΤο γερμανικό γκραν πρι, το οποίο διεξήχθη την περασμένη Κυριακή (28/7) στο Χοκενχάιμ, φαίνεται πιθανό να τεθεί εκτός αγωνιστικού προγράμματος, ωστόσο «μπαίνει» στο καλαντάρι το Βιετνάμ, το οποίο θα κάνει ντεμπούτο με τον αγώνα στο Ανόι.\nΑκόμη, επιστρέφει η Ολλανδία για πρώτη φορά μετά το 1985, χάρη και στη μεγάλη δημοτικότητα που απολαμβάνει ο Μαξ Φερστάπεν.\nΦέτος λήγει το συμβόλαιο και για το Μεξικό, που αντιμετωπίζει το ενδεχόμενο απώλειας της κρατικής χρηματοδότησης, αλλά η Φόρμουλα Ένα βλέπει με καλό μάτι τη διατήρηση ενός από τους αγώνες με τη μεγαλύτερη προσέλευση φιλάθλων.\nΜια νέα συμφωνία με το Μεξικό και η επέκταση για τη Βαρκελώνη θα αυξήσει τον αριθμό των γκραν πρι σε 22, με την προϋπόθεση ότι οι νέοι αγώνες είναι έτοιμοι, αλλά γι΄ αυτό χρειάζεται και η έγκριση των ομάδων που μετέχουν στη Φόρμουλα Ένα.\nΣτο παρελθόν οι ομάδες έχουν εκφράσει ανησυχίες για τον αντίκτυπο που θα έχουν οι 22 αγώνες στο προσωπικό και τις οικογένειές τους, την ώρα που το φετινό καλαντάρι ήδη εκτείνεται από τον Μάρτιο έως τον Δεκέμβριο.


30/08/2021 – Clicknews\nΣχολεία: Πώς θα επιστρέψουν οι μαθητές στα θρανία στις 13 Σεπτεμβρίου – O «γρίφος» της μάσκας\nΣχολεία: «Κλειδώνουν» τα μέτρα για την ασφαλή επιστροφή μαθητών και καθηγητών στα θρανία, με το μέτρο της μάσκας, ωστόσο, να παραμένει… γρίφος Η 13η Σεπτέμβρη, ημερομηνία που θα χτυπήσει το πρώτο κουδούνι στα σχολεία όλης της χώρας πλησιάζει και, όπως όλα δείχνουν, τα υγειονομικά πρωτόκολλα για τον περιορισμό της διασποράς του κορονοϊού θα είναι διαφορετικά […]\nΠερί ελάχιστης βάσης εισαγωγής και άλλων δαιμονιων\nΜε την προοπτική της έναρξης της νέας σχολικής χρονιάς και κυρίως με την ανακοίνωση των βάσεων εισαγωγής στα Πανεπιστήμια, πολλά τμήματα εκ των οποίων έμειναν χωρίς φοιτητές ή με ελάχιστους (όπως και η δική μας Γεωπονική), με άμεσο τον κίνδυνο να κλείσουν, τίθεται το ερώτημα (για μια ακόμη φορά) πώς και από ποιους λαμβάνονται οι […]\nΜε ιδιαίτερη επιτυχία ολοκληρώθηκε η 4η Έκθεση Κλασικών Οχημάτων στην Άρτα!\nΜε ιδιαίτερη επιτυχία ολοκληρώθηκε η 4η έκθεση κλασικών οχημάτων που διοργάνωσε η Λέσχη Κλασικών Οχημάτων Άρτας στο εσωτερικό του Μεσαιωνικού Κάστρου Άρτας. Εκθέτες και επισκέπτες από όλη την Ελλάδα ήρθαν στην Άρτα και γέμισαν τον μοναδικό χώρο του Κάστρου απολαμβάνοντας μία όμορφη βραδιά γεμάτη μουσική έχοντας για παρέα 100 και πλέον κλασικά και ιστορικά οχήματα […]\nΓιατί είναι σημαντικό να κοιμάστε πριν τα μεσάνυχτα;\nΆρτα: Εξιχνιάστηκε περίπτωση κλοπής με τη μέθοδο του εναγκαλισμού σε βάρος ηλικιωμένου ζευγαριού σε χωριό της Άρτας\nΑπό το Τμήμα Ασφάλειας Άρτας εξιχνιάστηκε περίπτωση κλοπής σε βάρος ηλικιωμένου ζευγαριού και σχηματίστηκε δικογραφία σε βάρος δύο ημεδαπών γυναικών. Ειδικότερα, όπως προέκυψε από την αστυνομική έρευνα, το απόγευμα της (24-08-2021) σε χωριό της Άρτας, οι δύο κατηγορούμενες προσέγγισαν ηλικιωμένο ζευγάρι στην αυλή του σπιτιού του και προσποιούμενες ότι είναι γνωστές του, αφαίρεσαν από τον […]\nΌλγα Γεροβασίλη: Προμελετημένο έγκλημα η αποψίλωση της Σχολής Γεωπονίας στην Άρτα\n“Οι ανακοινώσεις των βάσεων εισαγωγής στα ΑΕΙ, δυστυχώς επιβεβαίωσαν τις προβλέψεις μας και διέψευσαν τα ψεύτικα τα λόγια τα μεγάλα τους. 40.000 παιδιά εκτός ΑΕΙ, 16.000 θέσεις στα Πανεπιστήμια, θέσεις που τα ίδια τα Πανεπιστημιακά Ιδρύματα είχαν ορίσει, μένουν κενές, εξαιτίας της «γκιλοτίνας» της Ελάχιστης Βάσης Εισαγωγής (ΕΒΕ), με συνέπεια δεκάδες τμήματα να μένουν χωρίς […]\nΓΙΑΝΝΕΝΑ-Σε πλήρη λειτουργία το τμήμα Επεμβατικής Ακτινολογίας του Πανεπιστημιακού Νοσοκομείου\nΗ Διοίκηση και το Εργαστήριο Κλινικής Ακτινολογίας και Απεικόνισης του Π.Γ.Ν.Ι. βρίσκεται στην ευχάριστη θέση να ανακοινώσει την ανάληψη καθηκόντων δύο επεμβατικών ακτινολόγων – ενός μέλους ΔΕΠ και ενός ιατρού ΕΣΥ – οι οποίοι στελεχώνουν πλέον το Νοσοκομείο και θέτουν και πάλι σε πλήρη λειτουργία το τμήμα Επεμβατικής Ακτινολογίας του Εργαστηρίου Κλινικής Ακτινολογίας και Απεικόνισης, […]\nΤι καταβάλλεται από e-ΕΦΚΑ, ΟΑΕΔ και ΟΠΕΚΑ, από αύριο έως 3 Σεπτεμβρίου\nΗ ολοκλήρωση της καταβολής των συντάξεων Σεπτεμβρίου, η προκαταβολή για τις συντάξεις Σεπτεμβρίου και η πληρωμή των προνοιακών επιδομάτων του ΟΠΕΚΑ, περιλαμβάνονται, μεταξύ άλλων, στον προγραμματισμό των καταβολών από το υπουργείο Εργασίας και Κοινωνικών Υποθέσεων, τον e-ΕΦΚΑ και τον ΟΑΕΔ, για την εβδομάδα 30 Αυγούστου-3 Σεπτεμβρίου. Συνολικά εκτιμάται ότι θα καταβληθούν περί 820 εκατ. ευρώ […]\nΔύο δωρεάν self test από σήμερα για όσους επιστρέφουν από διακοπές – Οι δικαιούχοι\nΜε την ανησυχία για την διασπορά κορωνοϊού από τους εκδρομείς του Αυγούστου που επιστρέφουν στα αστικά κέντρα, το υπουργείο Υγείας, απευθύνει σύσταση για διενέργεια δύο δωρεάν self test σε μη εμβολιασμένους μετά το πέρας των θερινών διακοπών. Τα self test θα διανείμονται από σήμερα δωρεάν από τα φαρμακεία. Συγκεκριμένα, όπως αναφέρεται σε σχετική ανακοίνωση, «στο πλαίσιο της επιστροφής των πολιτών από τις διακοπές και της […]


Mediacopy: Με το ΟΚ του Παπανδρέου ο Μαρινάκης μπαίνει στο ALTER !\nΜαρινάκης και Αλαφούζος βρίσκονται στα μαχαίρια για αθλητικούς λόγους, κατ΄αρχας, μια και η κόντρα τους για την κάλυψη του ντέρμπι ΟΛΥΜΠΙΑΚΟΥ - ΠΑΝΑΘΗΝΑΪΚΟΥ και όσα ακολούθησαν, θεωρήθηκε από τον πρώτο "εχθρική κίνηση".\nΑπό την πλευρά του Γιάννη Αλαφούζου δεν έλειψαν τα καρφιά λίγο πριν και μετά την αποκάλυψη του σκανδάλου με τους στημένους αγώνες αλλά και για το ΑΛΤΕΡ.\nΓράφει ο Γιάννης Αλαφούζος στο twitter: "Ta 600 ek euro pou tha xathoun apo to skandalo pyramida tou alter ine magalitero apo tou koskota Mono emis tolmame na to apokalipsume..."(17 Ιουλίου) και "Etsi mas ekbiazi o kouris petondas laspi gia na stamatisume.." (17 Ιουλίου) για να αποφανθεί την ίδια μέρα: "Sigura exo kerdisi ton titlo tou pleon diasirmenu ellina apo ton alter tou kouri. Momphi h dikaiosi ?".\nΛίγο πρίν ξεσπάσει το σκάνδαλο των στημένων αγώνων έγραψε: "Neos proedros me megalo egoismo avrio tha ine katigorumenos. An exis tyxi diabaine" (23 Ιουνίου)\nΓια να επανέλθει στο ΑΛΤΕΡ και να γράψει: "Σύμφωνα με το δελτίο ειδήσεων του @AlterCha o @Yalafouzos είναι ο Αντίχριστος και πρέπει να εξοντωθεί με οποιοδήποτε κόστος" και να συμπληρώσει: "Neos Avrianismos: anagenisi enos Papandreiku efialti h televtaioi spasmoi enos kouresmenou ekbiasth ?" (11 Ιουνίου)\nΟ Κουρής δεν καθόταν με σταυρωμένα τα χέρια και όλες τις μέρες "επαιζε" ειδήσεις και σχόλια για τον Αλαφούζο και τον ΣΚΑΙ και η κόντρα τους έφτασε μέχρι το ραδιοτηλεοπτικό συμβούλιο.\nΤώρα με τον Μαρινάκη χρηματοδότη του ΑΛΤΕΡ αναμένεται να ζήσουμε νέες σκηνές απείρου κάλους.\nΑΛΛΑ ΓΙΑ ΤΟ ΘΕΜΑ ΕΧΟΥΜΕ ΚΑΙ ΑΛΛΕΣ ΚΑΥΤΕΣ ΠΛΗΡΟΦΟΡΙΕΣ ΚΑΙ ΘΑ ΕΠΑΝΕΛΘΟΥΜΕ ΣΥΝΤΟΜΑ...\nΕτικέτες ΑΛΑΦΟΥΖΟΣ, Κουρής, ΜΑΡΙΝΑΚΗΣ, ΠΑΠΑΝΔΡΕΟΥ, ΣΚΑΙ, ΤΗΛΕΟΡΑΣΗ, ALTER


Πάμε Πακέτο: Δεν γνώριζαν την ύπαρξη του αδερφού τους! | Media - Ειδήσεις NewsIt.gr\nΠάμε Πακέτο: Δεν γνώριζαν την ύπαρξη του αδερφού τους!\nΤελευταία ενημέρωση: 16.02.2012 | 22:42\nΠρώτη δημοσίευση: 16.02.2012 | 22:32 Αποστολέας του πρώτου πακέτου είναι ο Νίκος, ο οποίος έχοντας στο πλευρό του την ανάδοχη οικογένειά του, έρχεται στο Πάμε Πακέτο με την ελπίδα να γνωρίσει τη βιολογική του οικογένεια. Αν και είχε υποψίες από τη νηπιακή του ηλικία ότι είναι υιοθετημένος, δεν το συζήτησε με τους ανάδοχους γονείς του. Έχει μία θολή ανάμνηση στο μυαλό του ότι η βιολογική του μητέρα τον πλησίασε και του έθεσε το δίλημμα να επιλέξει ποια μητέρα ήθελε να ακολουθήσει.\nΓια πολλά χρόνια δεν ήξερε αν αυτή η σκηνή ήταν δημιούργημα της φαντασίας του ή πραγματικότητα, έως ότου βρέθηκε με τα έγγραφα υιοθεσίας στα χέρια του. Τόσα χρόνια κάτι τον κρατούσε μακριά από τη βιολογική του οικογένεια, πλέον όμως θέλει να κάνει ένα πρώτο βήμα και να μάθει αν έχει αδέρφια. Πώς θα αντιδράσει όταν δει από την άλλη πλευρά του τοίχου, τρία αδέρφια να ανοίγουν το πακέτο του; Tags: Κάντε μας follow στο twitter


Keyword 24May2013 - 04:36 17 AM\n���� 1Code : T00712Price : MYR4.50 / SGD2.25 / USD1.76 / RMB12.15 Weight :150 gDirector : ,Genre :��Ů ,Subtitle :Chinese Traditional/�������� ,Discs :0Model :Comic/���� ,Add To Cartһ���p��̥СŮ����Ұõ���cС�B����һ����ˮ�����У�ʧȥ�������Լ����^���İְ֡���ְֵ��������؟��Ұõ�壬�ڋ�����С�B���_���������У�������cС�B�����Q��֡��ķ����c����Ҋ�档���s��С�Bʧȥ�ˌ��F ... more\nHighlight Enfapro A (Step 2 : For12-18 months ) 850 gram Tin PackWyeth S-26 SMA Gold (Step 1 for NewBorn to 12 months) 600 GramEnfakid A (Step 4: For 4 years old and above ) 1.7 Kilogram Tin Flavor HoneyEnfalac A (Step 1 : First 12 months ) 850 gram Tin PackWyeth S-26 Progess Gold (Step 3 for 1 Years Old to 3 Years Old) 600 GramWyeth S-26 Promil Gold (Step 2 for 6 months and above) 600 GramEnfalac A (Step 1 : First 12 months ) 650 grams PackEnfakid A (Step 4: For 4 years old and above ) 1.7 Kilogram Tin VanillaFlavorWyeth S-26 Progess Gold (Step 4 for 4 Years Old and Above) 600 GramEnfakid A (Step 4: For 4 years old and above ) 650 Grams Flavor VanillaEnfakid A (Step 4: For 4 years old and above ) 1.7 Kilogram Tin Original FlavorEnfapro A (Step 2 : For12-18 months ) 1.3 Kilogram PackFULL SET 5 Astro Toys Ulala Open for Pre Order ����5ֻȫ���˶�������Ulala ��ʼ����Ԥ����~Enfagrow A (Step 3 : For 1 to 4 years old ) 1.7 Kilogram Tin Honey FlavorEnfalac A (Step 1 : First 12 months ) 1.3 Kilogram PackEnfagrow A (Step 3 : For 1 to 4 years old ) 1.7 Kilogram Tin Original Flavor VanilaEnfagrow A (Step 3 : For 1 to 4 years old ) 650 Grams Flavor OriginalEnfagrow A (Step 3 : For1 to 4 years old ) 650 Grams Flavor OriginalEnfagrow A (Step 3 : For 1 to 4 years old ) 1.7 Kilogram Tin Original Flavor\nHot Sales Pokemon Master Quest Season 5 Vol 1 - 64 EndSengoku Basara Season 1 2 ս��BasaraFullmetal Alchemist Brotherhood Episode 1 - 64 EndKeroro 4th Season Vol.179 - 205 End Special Keroro���4th Box 2Pokemon Diamond And Pearl Episode 1 - 52�ֲ�˹�� Steve JobTHE BORROWER ARRIETTY �趫����С��С�����ǵ�Keroro 4th Season Vol.155 - 178 Keroro���4th Box 1Ah! My Goddess Collection �ҵ�Ů�� Chapter 1 - 97 EndInitial D ͷ����D Stage 1 - 4 Extra Stage Battle Stage SoundtrackLady Gaga Live@Glastonbury 2009 �Z��Ů�� ����˹�ٲ���2009�ݳ���Beyonce Live At Roseland Element 4 �̰�˹ ������Ԫ�� 2011ŦԼ��˹��������ݳ���Lady Gaga Marry The Night �Z��Ů�� ���µ���Lady Gaga �׵ϸ¸� ���µ��� (The Lady Is A Tramp Ůʿ��һ�����˺�)Avatar The Last Airbender ������ͨ Vol.1 - 61 EndEyeshield 21 ���������� Vol.1 - 145 End SoundtrackAstro Toys Ulala Open for Pre Order ȫ���˶�������Ulala ��ʼ����Ԥ����~��ɫ�Ѿ�����~The Reason I Can't Find My Love �Ҳ������������� Watashi ga Renai Dekinai RiyuuK-On! Season 2 ������Ů Vol.1 - 24 End 2 OVAKaichou Wa Maid-sama! ѧ��᳤��Ů�ͣ�Vol.1 - 26 End Soundtrack


Ροδίτης κι Αθηναίος κατηγορούνται για απάτη από κοινού κατ’ επάγγελμα - Δημοκρατική της Ρόδου\nΡοδίτης κι Αθηναίος κατηγορούνται για απάτη από κοινού κατ’ επάγγελμα\n1 Φεβρουαρίου 2017 8:38 πμ | Δαμιανός Αθανασίου\nΣτο εδώλιο του Τριμελούς Εφετείου Δωδεκανήσου επί κακουργημάτων κατηγορούμενοι για απάτη από κοινού κατ’ επάγγελμα, με συνολικό όφελος που υπερβαίνει τα 30.000 ευρώ, θα καθίσουν την 9η Φεβρουαρίου 2017 ένας κάτοικος της Παστίδας Ρόδου και ένας κάτοικος των Αθηνών, ως εμπλεκόμενοι σε σπείρα «ριχτάδικου».\nΌπως απεκάλυψε η “δημοκρατική”, η υπόθεση κινήθηκε μετά από μήνυση εμπόρου που δραστηριοποιείται στη Μεσαιωνική Πόλη, ο οποίος χαρακτηρίζει τον Αθηναίο κατηγορούμενο, ως τον «πρύτανη των εν Ελλάδι απατεώνων»…\n«Εδώ και δεκαετίες επιβιώνει στήνοντας διαρκώς “ριχτάδικα”, δηλαδή βραχύβιες επιχειρήσεις, µιας χρήσης, µέσω των οποίων αποσπά εµπορεύµατα από ανυποψίαστους εµπόρους, µε ακάλυπτες επιταγές, όχι επ’ ονόµατί του, αλλά επ’ ονόµατι διαφόρων τρίτων, άσχετων µε το εµπόριο, αλλά µε καθαρό όνοµα στην αγορά από απόψεως δυσµενών στοιχείων σε τράπεζες και Τειρεσία», αναφέρει σχετικά.\nΣύμφωνα με τη μήνυση, φέρεται να “αρπάζει” από την αγορά µεγάλες ποσότητες εµπορευµάτων παντός είδους και να τα εξοφλεί πάντοτε µε µεταχρονολογηµένες ακάλυπτες επιταγές, των εφήµερων «συνεργατών» του, οι οποίοι, φροντίζει, να εξαφανιστούν όταν πλησιάζει η πληρωµή της πρώτης µεταχρονολογηµένης επιταγής, που εκδίδουν.\nΑγόρασε πράγµατι απ’αυτόν, τοις µετρητοίς, διάφορα αντικείµενα, όπως φωτιστικά µαρµάρινα και µπρούτζινα, κολώνες µαρµάρινες και διάφορα άλλα, µε σκοπό να τα τοποθετήσει στον πρώτο όροφο του καταστήµατός του, τον οποίο προγραµµάτιζε να µετατρέψει σε εστιατόριο.\nΣτην πορεία και αφού ανέπτυξαν σχέσεις, ο µηνυτής φέρεται να του εκµυστηρεύτηκε ότι σκόπευε να πουλήσει χονδρικά τα επώνυµα εµπορεύµατα γνωστών οίκων του πρώτου ορόφου του καταστήµατός του, ακόµα και σε τιµές στοκ, κάτω του κόστους.\nΦέρεται τότε να τον σύστησε στον πρώτο µηνυόµενο, ο οποίος του ζήτησε δείγµατα από τα εµπορεύµατα.\nΟ µηνυτής έστειλε πράγματι δείγµατα από τα εµπορεύµατά του µε τον Παστιδενό και ακόµη έναν Αθηναίο. Στην πορεία ο πρώτος µηνυόµενος κατέφθασε αυτοπροσώπως στη Ρόδο και φιλοξενήθηκε από τον µηνυτή µε τιµές που αντιστοιχούσαν σε πρόσωπο των προσόντων της περιγραφής του Παστιδενού, ο οποίος και τον συνόδευε σε κάθε επαφή τους. Κατά την διάρκεια των συζητήσεων και επιλογής των εµπορευµάτων, που θα αγόραζε ο πρώτος µηνυόµενος, πληροφορηθείς ότι ο µηνυτής διαθέτει ένα παραλιακό οικόπεδο στη Ρόδο άρπαξε την ευκαιρία και του συστήθηκε ως αρχιτέκτονας µηχανικός, µε τεράστιες γνωριµίες στον EOT.\nΕν πάση περιπτώσει αγόρασε σε τιµές κόστους από τον µηνυτή 137 κοστούµια, 46 σακάκια, 14 µπλούζες, 280 µπλουζάκια, 16 ζεύγη υποδηµάτων, 50 πουκάµισα, 100 µπλούζες, 70 κοντά δερµάτινα, 157 ηµίπαλτα γυναικεία, 23 µακριά παλτά, 10 τεµάχια γυναικείες ζακέτες, δέρµα – γούνα και 18 ανδρικά σουέτ συνολικής αξίας 48.477 ευρώ.\nΣυσκεύασαν τα εµπορεύµατα σε 33 πακέτα και παράλληλα ο πρώτος μηνυόμενος αγόρασε για προσωπική του χρήση, σε τιµές στοκ διάφορα δερµάτινα και αρνοδέρµατα, για δώρα στο προσωπικό του, αξίας 3.000 ευρώ. Η όλη συµφωνία ήταν όλα αυτά να πληρωθούν τοις µετρητοίς.\nΤην στιγµή όµως της εκδόσεως του δελτίου αποστολής και τιµολογίου, παρουσία πάντοτε του Παστιδενού, ο πρώτος µηνυόµενος τον παρεκάλεσε για λογιστικούς και φορολογικούς δικούς του λόγους, να εκδώσουν τα παραστατικά επ’ονόµατι του εµπόρου συνεργάτη του και ήδη µηνυόµενου. Ο µηνυτής περίµενε να εισπράξει 51.477 ευρώ, για τα εµπορεύµατα και τις προσωπικές του αγορές και ο πρώτος µηνυόµενος προφασιζόµενος προσωρινή ταµειακή δυσχέρεια, τον έπεισε να του οπισθογραφήσει επιταγή εκδόσεως άλλου µηνυόµενου µε ηµεροµηνία πληρωµής την 20ή Ιουνίου 2009 ποσού 45.900 ευρώ, σε διαταγή «εµού του ιδίου».\nΤου είπε δε ότι είχε πωλήσει στον εκδότη της επιταγής ένα ακίνητο έναντι 400.000 ευρώ και ότι η επιταγή αποτελούσε µέρος του τιµήµατος. Περίµενε δε να του στείλει τη διαφορά και του έµβασε 1.500 ευρώ σε λογαριασµό.\nΑρχές Φεβρουαρίου 2009, ο Παστιδενός του οµολόγησε την σε βάρος του απάτη, εµφανίζοντας και τον εαυτό του ως θύµα. Ο Παστιδενός φέρεται να οµολόγησε ότι ο πρώτος µηνυόµενος στήνει εταιρείες απλά και µόνο για να πουλάει εικονικά τιµολόγια και να εισπράττει από το κράτος παράνοµα επιστροφή ΦΠΑ.\nΟ µηνυτής προσπάθησε να βρει και το πρόσωπο στο οποίο είχε εκδώσει το τιµολόγιο και είχε στείλει τα εµπορεύµατα και διαπίστωσε ότι δεν υπήρχε. Επικοινώνησε µε τον εκδότη της επιταγής και αρνήθηκε ότι είχε αγοράσει ακίνητο από τον πρώτο µηνυόµενο, ενώ η επιταγή ήταν ακάλυπτη.


Είναι μια προκαταβολή επί ενός φόρου κτιρίου εκπτώσιμη; - 2019 | Τα βασικά\nΚύριος /Τα βασικά /Είναι μια προκαταβολή επί ενός φόρου κτιρίου εκπτώσιμη;\nΌταν χρηματοδοτείτε μια αγορά κατοικίας, συνήθως πραγματοποιείτε μια προκαταβολή στο κλείσιμο. Τα χρήματα που πληρώνετε για προκαταβολή δεν εκπίπτουν στην επιστροφή φόρου εισοδήματός σας, σύμφωνα με την Υπηρεσία Εσωτερικών Εισοδήματος.\nΟ κύριος που καταβάλλεται για τις μηνιαίες πληρωμές υποθηκών δεν είναι εκπεστέος.\nΣτη δημοσίευσή του 530, το IRS αναφέρει συγκεκριμένα τις προκαταβολές ως μία από τις πολλές μη εκπιπτόμενες πληρωμές στο σπίτι. Η προκαταβολή σας είναι μια επένδυση στην ιδιοκτησία σας, σε αντίθεση με τις αμοιβές όπως οι τόκοι δανείων και οι φόροι ιδιοκτησίας, οι οποίοι είναι χρεώσεις που σχετίζονται με την ιδιοκτησία σας στο ακίνητο. Τα ασφαλιστήρια συμβόλαια στο σπίτι είναι ένα άλλο από τα εκπτώσιμα έξοδα στο σπίτι, σύμφωνα με το IRS.\nΤα απομειωμένα χρήματα συνδέονται στενά με την προκαταβολή σας. Όταν υποβάλλετε μια προσφορά αγοράς, συνήθως πραγματοποιείτε μια μέτρια προκαταβολή χρημάτων για να αποδείξετε τη δέσμευσή σας. Στο τέλος, η σοβαρή σας κατάθεση γίνεται μέρος της προκαταβολής σας. Η Δημοσίευση του IRS 530 αναφέρει επίσης τα σοβαρά χρήματα ως μη εκλεκτά. Εάν κλείσετε τη σύμβασή σας και δεν ανακτήσετε τα σοβαρά χρήματά σας, εξακολουθείτε να μην μπορείτε να ζητήσετε μια έκπτωση. Η αφαίρεση των κατασχέσεων απαγορεύεται επίσης από το IRS.\nnone: φόρους, είναι, προκαταβολή, φόρου, χρήματα, τα βασικά |\nΠώς να βρείτε τον αριθμό ελέγχου σε έναν έλεγχο\nΠώς λειτουργεί μια ολισθαίνουσα κλίμακα;\nΠώς να υποβάλετε αίτηση για Internet Banking\nΗ κατάψυξη του τραπεζικού σας λογαριασμού σημαίνει ότι δεν επιτρέπεται πλέον η πρόσβαση στα κεφάλαια που υπάρχουν σε αυτόν τον λογαριασμό. Αυτό μπορεί να είναι μια μεγάλη ταλαιπωρία για πολλούς ανθρώπους, αλλά...\nΠοτέ δεν πιστεύετε πόσα χρήματα εξοικονομήσαμε αυτό το έτος


«Αλώνιζε» επι 20 ώρες στο Αιγαίο φθάνοντας μέχρι το Σούνιο η τουρκική κορβέτα «Bandirma» | Amazonios.net\n«Αλώνιζε» επι 20 ώρες στο Αιγαίο φθάνοντας μέχρι το Σούνιο η τουρκική κορβέτα «Bandirma»\nΗ τουρκική κορβέτα «BANDIRMA» «αλώνιζε» επί 20 ώρες στο νότιο και κεντρικό Αιγαίο σημειώνοντας μπαράζ παραβιάσεων των εθνικών χωρικών υδάτων από τη Ρόδο μέχρι και στο στενό μεταξύ Κέας και Κύθνου. Το τουρκικό πλοίο έγινε αντιληπτό και από ψαράδες ανοιχτά του Σουνίου.\nΤην πρώτη παραβίαση του εθνικών χωρικών υδάτων τη σημείωσε στη Ρόδο, στις 9:45 το πρωί της 26ης Μαρτίου, λίγες ώρες μετά τον εορτασμό της 25ης Μαρτίου.Στη συνέχεια κινήθηκε βόρεια και δυτικά «αλωνίζοντας» στο κεντρικό Αιγαίο.\nΟλα τα κόμματα της αντιπολίτευσης θ απέχουν από τα πάνελ της ΔΤ\nΤην απόφαση όλα τα στελέχη των κομμάτων τους να απέχουν από τα πάνελ της Δημόσιας Τηλεόρασης ανακοίνωσαν οι πρόεδροι των ΣΥΡΙΖΑ, ΑΝΕΛ, ΔΗΜΑΡ και ΚΚΕ σε κατ’ ιδίαν διαδοχικές συναντήσεις με τους συνδικαλιστικούς εκπροσώπους των εργαζομένων της ΕΡΤ. Ο Αλέξης Τσίπρας προχώρησε ακόμη ένα βήμα και σύμφωνα με πληροφορίες…μετέφερε ότι το εμπάργκο του ΣΥΡΙΖΑ θα ισχύει και στην περίπτωση της -μόνιμης πλέον- ΝΕΡΙΤ. Από την πλευρά του, ο Πάνος Καμμένος δήλωσε ότι στο πλαίσιο της επίσκεψής του στη Διεθνή Έκθεση[……..]\nMην δώσετε τα κυνηγητικά σας οπλα.Η Χώρα δεν πρέπει να μείνει αδύναμη στη σχεδιαζόμενη εισβολή αναφέρει η Ο.Ε.Α\nΙούλιος 5, 2013 Χωρίς σχόλια\nΜΕ ΤΗ ΣΥΜΦΩΝΗ ΑΔΕΙΑ ΤΗΣ Ο.Ε.Α. – ΟΜΑΣ ΕΛΛΗΝΙΚΗΣ ΑΠΟΚΑΤΑΣΤΑΣΗΣ ΣΗΜΑ ΕΘΝΙΚΗΣ ΑΣΦΑΛΕΙΑΣ ΠΡΟΣ ΕΛΛΗΝΕΣ ΚΥΝΗΓΟΥΣ ΚΑΙ ΑΠΑΝΤΕΣ ΠΟΛΙΤΕΣ ΜΕ ΑΝΕΠΤΥΓΜΕΝΟ ΑΙΣΘΗΜΑ ΕΛΛΗΝΙΚΗΣ ΣΥΝΕΙΔΗΣΗΣ. ΣΥΜΦΩΝΑ ΠΑΝΤΑ ΜΕ ΤΗΝ ΑΣΤΕΙΡΕΥΤΗ ΑΛΗΘΗ ΓΝΩΣΗ ΤΗΣ Ο.Ε.Α ΚΑΙ ΤΗΝ ΣΥΝΕΧΟΜΕΝΗ ΑΝΑΤΡΟΠΗ ΤΩΝ ΓΕΝΟΚΤΟΝΙΚΩΝ ΣΧΕΔΙΩΝ ΤΟΥΣ, ΜΕΣΑ ΑΠΟ ΤΙΣ ΕΓΚΥΡΕΣ ΚΑΙ ΕΓΚΑΙΡΕΣ ΑΠΟΚΑΛΥΨΕΙΣ ΤΟΥ ΣΥΣΤΗΜΑΤΟΣ ΕΘΝΙΚΗΣ ΚΑΙ ΠΛΑΝΗΤΙΚΗΣ ΑΣΦΑΛΕΙΑΣ ΤΗΣ Ο.Ε.Α ΕΝΑΝΤΙΟΝ ΤΩΝ ΠΡΟΔΟΤΙΚΩΝ ΣΧΕΔΙΩΝ ΤΟΥΣ, ΟΠΩΣ ΛΟΓΟΥ ΧΑΡΗ ΤΗΣ ΠΡΟΣΦΑΤΗΣ ΚΑΤΑΠΤΥΣΤΗΣ ΑΠΟΦΑΣΗΣ ΤΟΥ ΚΥΣΕΑ ΓΙΑ ΤΗΝ ΔΙΑΛΥΣΗ ΤΩΝ ΕΝΟΠΛΩΝ ΔΥΝΑΜΕΩΝ ΠΡΟΚΕΙΜΕΝΟΥ ΝΑ ΜΕΙΝΕΙ Η[……..]


Σχόλιο του Γραφείου Τύπου για τις εξελίξεις στη Συρία και την στάση της κυβέρνησης | ΣΥΡΙΖΑ Συνασπισμός Ριζοσπαστικής Αριστεράς\nΣχόλιο του Γραφείου Τύπου για τις εξελίξεις στη Συρία και την στάση της κυβέρνησης\nΕνώ οι διεθνείς φωνές πληθαίνουν και οι λαοί εναντιώνονται στη στρατιωτική επέμβαση στη Συρία, η κυβέρνηση Σαμαρά κλείνει τα μάτια μπροστά στις καταστροφικές συνέπειες μιας τέτοιας ενέργειας. Δεν μπαίνει καν στον κόπο να ενημερώσει τον ελληνικό λαό και το κοινοβούλιο για τις εξελίξεις και τις δικές της προθέσεις.\nΗ κυβέρνηση δεν έχει καμία ηθική και πολιτική νομιμοποίηση να εμπλέξει με τον οποιοδήποτε τρόπο τη χώρα σε στρατιωτική επίθεση στη Συρία. Αυτό που θα έπρεπε να γίνει είναι ανάληψη συγκεκριμένων πρωτοβουλιών στο επίπεδο του ΟΗΕ, με στόχο την ειρηνική επίλυση του ζητήματος και τη διασφάλιση των ελευθεριών και των δικαιωμάτων του συριακού λαού.


Τι λένε τα… ρούχα σου για σένα\nHome > FASHION > Τι λένε τα… ρούχα σου για σένα\tΤι λένε τα… ρούχα σου για σένα\n1. Τα διαφορετικά χρώματα στα ρούχα “λένε” διαφορετικά πράγματα γι’ αυτόν που τα φοράει. Το κόκκινο χρώμα έχει μερικές μοναδικές επιδράσεις. Ως επί το πλείστον, το κόκκινο φαίνεται να σχετίζεται με το σεξ. Έρευνες έχουν δείξει ότι κάνει τους άντρες πιο ελκυστικούς στις γυναίκες. Ακόμη, βοηθά όσους κάνουν ωτοστόπ να βρουν μεταφορικό μέσο.


"Ο Απόλλωνας και οι Μούσες στη Βοιωτία" (26/2/15) - ΔΗΜΟΣΙΑ ΚΕΝΤΡΙΚΗ ΒΙΒΛΙΟΘΗΚΗ ΛΕΒΑΔΕΙΑΣ\n"Ο Απόλλωνας και οι Μούσες στη Βοιωτία" (26/2/15)\nNews » "Ο Απόλλωνας και οι Μούσες στη Βοιωτία" (26/2/15)\nPosted on 03 Mar 2015 13:51\nΟι μαθητές και μαθήτριες της Ε' τάξης του Δημοτικού Σχολείου Αγίου Γεωργίου με τις δασκάλες τους, Ζαγορίτη Σοφία και Βαλάση Ακριβή, παρακολούθησαν την Πέμπτη 26 Φεβρουαρίου 2015 στο χώρο της Βιβλιοθήκης ένα πρόγραμμα Μυθολογίας με θέμα «Ο Απόλλωνας και οι Μούσες στη Βοιωτία» από την εκπαιδευτικό Νιαβή Βασιλική.\nΑρχικά οι μαθητές με τη βοήθεια μύθων διαπίστωσαν ότι η Ελληνική Μυθολογία δεν είναι ένα παραμύθι αλλά η παλαιότερη ιστορία των κατοίκων που έζησαν στον τόπο που αργότερα ονομάστηκε Ελλάδα. Πρόκειται δηλαδή για την προϊστορία των Πρωτο- Ελλήνων ή των Προελλήνων. Ένα μεγάλο τμήμα της Ελληνικής Μυθολογίας ταυτίζεται με τη φυσιογεωλογική εξέλιξη του Ελλαδικού χώρου.\nΜε τους μύθους οι πρόγονοί μας προσπαθούσαν να ερμηνεύσουν γεωλογικές ανακατατάξεις και φαινόμενα όπως σεισμοί, εκρήξεις ηφαιστείων κλπ. Οι μύθοι της Γιγαντομαχίας, της Τιτανομαχίας αλλά και η πάλη του Δία με τον Τυφώνα αναφέρονται σε έντονα φυσικά φαινόμενα, όπως θύελλες και τυφώνες, ξηρασίες, ηφαίστεια, σεισμούς και καταποντισμούς.\nΕπίσης ασχολήθηκαν με τους μύθους για το θεό Απόλλωνα, που σύμφωνα με τον Πλούταρχο από τη Χαιρώνεια, γεννήθηκε στην Τεγύρα, κοντά στον Ορχομενό αλλά και για το ιερό που έφτιαξε ο θεός στο Τιλφούσιο όρος, το σημερινό βουνό Πέτρα, κοντά στην Τιλφούσα πηγή.\nΈκλεισε το πρόγραμμα με μύθους από τη «Θεογονία» του Ησίοδου, για τις εννέα Ελικωνιάδες Μούσες, τις κόρες του Δία και της Μνημοσύνης, που μαζί με τον Απόλλωνα περνούσαν το περισσότερο καιρό τους στη Κοιλάδα των Μουσών, στους πρόποδες του Ελικώνα κοντά στην Άσκρη, την πατρίδα του Ησίοδου.


Θεσσαλονίκη - Γιος θύματος: "Είχε νοσηλευτεί δύο φορές ο πατέρας μου" (VIDEO) | ThessNews\nΑρχική / ΘΕΣΣΑΛΟΝΙΚΗ / Θεσσαλονίκη – Γιος θύματος: “Είχε νοσηλευτεί δύο φορές ο πατέρας μου” (VIDEO)\n29/11/2021 8:40 μμ\nΣοκ έχει προκληθεί σε όλη την Ελλάδα με την 14η γυναικοκτονία που σημειώθηκε στη Θεσσαλονίκη και τις 23 μαχαιριές που κατάφερε στη σύζυγο του.\nΟ γιος του μίλησε στο κεντρικό δελτίο ειδήσεων του Alpha πως ο πατέρας του είχε νοσηλευτεί δύο φορές στο παρελθόν ενώ πρόσφατα υποτροπίασε. Δύο φορές με εισαγγελική παρέμβαση ο γιος τον έβαλε σε ψυχιατρική κλινική ενώ μετά την νοσηλεία δέκα ημερών τον άφησαν ελεύθερο.


Γυμναστηρια και Κερδοφορια | Total Wellness\nΕίναι γνωστό στην εποχή της κρίσης ότι η κερδοφορία των γυμναστηρίων έχει πέσει κατακόρυφα.\nΗ Fast Fitness Αποκλειστικός Αντιπρόσωπος σε Ελλαδα και Κύπρο της μεγαλύτερης Εταιρείας Παγκοσμίως σε EMS, της Miha Bodytec Γερμανίας προτείνει το IN-GYM EMS.\nΌσοι σκέφτηκαν κάποια στιγμή την ιδέα ενός στούντιο ηλεκρομΰοδιέγερσης μέσα στο γυμναστήριο (in-gym EMS) μπορεί να πιστεύουν ότι η τοποθέτηση ενός στούντιο ηλεκρομΰοδιέγερσης μέσα σε ένα γυμναστήριο θα οδηγήσει σε άμεσο ανταγωνισμό για τους πελάτες. Ωστόσο, ένας πρωτοποριακό γυμναστήριο στήν Αγγλία απέδειξε ακριβώς το αντίθετο.\nΤο πλάνο που ανέπτυξε ήταν απλό : Δημιούργησε ένα νέο πρόγραμμα με υψηλότερες εισφορές για προσωπική προπόνηση με το Miha Bodytec, αλλά παράλληλα ο πελάτης έχει δωρεάν πρόσβαση σε όλο το γυμναστήριο.\n“Ο στόχος είναι να μεταφέρουμε τους πελάτες τού γυμναστηρίου στο νέο πρόγραμμα ”\nΜε σταθερά ραντεβού και προσωπική υποστήριξη, το EMS είναι πολύ ενθαρρυντικό και έχει ως αποτέλεσμα τη βελτίωση της εμπιστοσύνης των πελατών. Κατ ‘αρχήν, οι πελάτες της ηλεκρομΰοδιέγερσης γίνονται μέλη τόσο του κλασικού γυμναστηρίου όσο και του στούντιο EMS. ”\nΟι αρχικοί πελάτες γυμναστικής που υπογράφουν εκπαίδευση με ηλεκρομΰοδιέγερση δεν αποχωρούν από το στούντιο EMS, επειδή μόλις ο πελάτης κλείσει πρόγραμμα με ηλεκρομΰοδιέγερση, η αρχική σύμβαση γυμναστικής τους επανενεργοποιείται αυτόματα.Το 75% των πελατών του προγράμματος με ηλεκρομΰοδιέγερση είναι απο υπάρχοντες πελάτες.\nΕξηγεί: “Οι πελάτες γυμναστικής παίρνουν ένα νέο συμβόλαιο για τη συμμετοχή τους στο bodyloft (EMS Membership) , κάνοντας το στούντιο ηλεκρομΰοδιέγερσης και το γυμναστήριο διαθέσιμο σε αυτούς. Όταν ένας πελάτης δεν επιθυμεί πλέον να έχει συνεδρίες ηλεκρομΰοδιέγερσης, αυτός επιστρέφει αυτόματα στη σύμβαση Easy Fit ( Classic Membership) , αντί να χαθεί “.\nΗ επιχειρηματική ιδέα μπορεί να υλοποιηθεί και από Personal Trainer, σε συνεργασία με κάποιο Γυμναστήριο.\nΌταν επιπλέον βραβεύεσαι σαν η πιο καινοτόμος υπηρεσία από :\n1. Τον ΠΑΝΕΛΛΗΝΙΟ ΣΥΝΔΕΣΜΟ ΓΥΜΝΑΣΤΗΡΙΩΝ\n2. Τον ΣΥΛΛΟΓΟ ΙΔΙΟΚΤΗΤΩΝ ΓΥΜΝΑΣΤΗΡΙΩΝ ΑΤΤΙΚΗΣ και\n3. Την ΠΑΝΕΛΛΗΝΙΑ ΕΠΙΣΤΗΜΟΝΙΚΗ ΦΙΛΟΓΥΜΝΑΣΤΙΚΗ ΕΤΑΙΡΕΙΑ\n…κάτι κάνεις καλά ! Ευχαριστούμε !https://totalwellness.gr/vravefsi-tis-fastfitness-san-pio-kainotomo-yphresia/\nΜοιραζόμαστε την χαρά μας με τα περισσότερα από 150 Studio Miha Bodytec σε όλη την Ελλάδα. Ανοίξτε και εσείς με μικρό κεφάλαιο ένα κερδοφόρο Studio Total Wellness με την υποστήριξη της Fast Fitness


EVAL - ΜΠΑΡΜΠΕΚΙΟΥ\nΖελέ Αιθανόλης, υψηλής ποιότητας προσφέρει καθαρή καύση χωρίς οσμές και καπνό. Παράγεται στην ΕΕ και έχει δοκιμαστεί και πιστοποιηθεί με τα πρότυπα ασφάλειας για οικιακή χρήση. Κατάλληλο για χρήση σε εσωτερικούς και εξωτερικούς χώρους.\nΓια grill κωδ. 04605-1.\nΓια κωδικό 04604-1.\nΜπορεί να χρησιμοποιηθεί ως κάλυμμα της ψησταριάς ή ως τσάντα μεταφοράς της. Κατασκευασμένη από βαρέως τύπου ακρυλικό με αντοχή στις καιρικές, παρέχει μακροχρόνια προστασία σε κάθε περιβάλλον.\nΜε συμπαγή και κομψό σχεδιασμό, κατασκευασμένο από υψηλής ποιότητας ανοξείδωτο χάλυβα. Χρησιμοποιεί κάθε είδος κάρβουνου και είναι εύκολο στον καθαρισμό. Περιλαμβάνει εσωτερική επένδυση στο καπάκι για την αποτροπή αποχρωματισμού από τις υψηλές θερμοκρασίες. Συνδυάζεται με βάση 04603-3.\nΑνοξείδωτη ψησταριά, υψηλής ποιότητας κατασκευής και εύκολη στη μεταφορά. Σχεδιασμένη για χρήση υψηλής πίεσης φιαλών προπανίου / βουτανίου μιας χρήσης της Campingaz. Με ρυθμιστή. Συνδυάζεται με βάση 04603-3.\nΜικρό μέγεθος και εξαιρετικές επιδόσεις. Η κατασκευή είναι από ανοξείδωτο ατσάλι. Ιδανική επιλογή για το ψήσιμο ψαριών, κρεατικών και λαχανικών με επαγγελματικό αποτέλεσμα